Миәкә районында үҙенсәлекле оҫта йәшәй | ГТРК «Башкортостан» — Новости Уфы и РБ\n28 августа 2018 — 16:06\nҒәлинур Зарипов тирмәләр эшләй. Республикала тирмә эшләүсе кәсепселәр һаны көндән-көн артһа ла, төрки тирмәләре оҫтаһы булараҡ, ул Рәсәй кимәлендә хатта берҙән-бер. Тирмәне Ғәлинур Әхиәр улы музейҙағы боронғо башҡорт тирмәһе өлгөһөндә эшләгән. Уны ҡороуҙа ул бер тимер ҙә ҡулланмай. Сөй урынына ҡайыштар, ә ҡанаттар бер-береһенә кейҙерелмәле. Тирмәнең нигеҙе ислам дине мотивындағы биҙәктәр менән һырланған ике япмалы ишектән һәм бер-береһенә тоташтырылған дүрт ҡанаттан ғибәрәт.Монгол тирмәләренән айырмалы, төрки тирмәләрҙең бөтә өлөштәре лә бөгөп эшләнелә. Кирәгә лә хатта ҡабарынҡы формала. Уның өҫ яғына арҡан тартыла, уны Ғәлинур Әхиәр улы «башҡор» тип атай. Көмбәҙҙең бөтә ауырлығы тап ошо арҡанға төшә. Артабан сират сағараҡты урынлаштырыуға.Һырғауылды тотоп тороу өсөн айырым бер кеше кәрәк. Башҡалар сағараҡты нығытыу менән мәшғүл. Ғөмүмән, тирмәне ҡороу өсөн дүрт ҡул дә етә, ти кәсепсе.Сағараҡ менән кирәгәне 50-ләп уҡ тоташтыра. Уҡтарҙы нығытыу өсөн борон ат ҡылынан үрелгән бәүҙәр ҡулланылған. Ғәлинур Әхиәр улына тирмәне ҡороуҙа ике егет ярҙам итә. Беҙ тирмә ҡороуҙы хәҙерге ваҡытта егеттәр эше тип ҡабул итһәк тә, элек уны тик ҡатын-ҡыҙҙар ҡорғандар. Көслө түгел, таһыллыраҡ булған, ти Ғәлинур Әхиәр улы. Шулай ҙа ир-егеттәрҙең, үҫмер малайҙарҙың ярҙамы ла кәрәк булған — сағараҡты күтәреп, тотоп тороу өсөн. Кейеҙ ябыр алдынан уҡтарҙы урта тирәһенән оҙон бер арҡан менән уратып сығыу мотлаҡ. Ул саҡта көмбәҙ ныҡлы була. Кейеҙҙе башта кирәгәгә ябалар. Аҡ кейеҙ оҙағыраҡ хеҙмәт итә , шуға күрә ул ҡыйбатыраҡ та. Борон тик байҙар тирмәһе, йә иһә ҡунаҡ тирмәләре генә аҡ кейеҙ менән ябылған. Көмбәҙгә тартылған кейеҙ арҡандары ишек яҡтауына бәйләп ҡуйыла. Артабан тирмәне биҙәргә генә ҡала.Диаметры 3 метрлыҡ ошондай саған тирмәнең хаҡы 200 мең тирәһенә барып баҫа. Уның иң ҡыйбат өлөшө кейеҙгә тура килә, ти Ғәлинур Әхиәр улы Зарипов. Һатып алыусыларҙың теләгенә ҡарап, оҫта төрлө тирмәләр эшләй. Унан йылына унлаған тирмәне килеп алып китәләр. Туризм, ял итеү һәм хатта сирле сабыйҙарын дауалау өсөн дә киң ҡулланалар. Тирмәләр өсөн ғәҙәттә имән һәм ҡарағай таҡталар һатып алына. Боронғо кәсеп менән Ғәлинур Зарипов 2008 йылдан алып шөғөлләнә. Уның шәхси рекорды — бер йылда 20, ә ҙурлығы буйынса диаметры 12 метрлыҡ тирмә. Башҡа райондарҙан егеттәр килеп өйрәнеп ҡарайҙар, тик ағастарҙы бөгөүҙең оҙайлығы, уларҙың тирмәне йыйған ваҡытта һынып барыуы арҡаһында, монгол тирмәләрен эшләүҙе өҫтөнөрәк күрәләр, ти оҫта. Төрки тирмәләренең ҡыйбат булыуы ла был кәсеп төрө менән шөғөлләнеүселәр һанын юҡ кимәленә алып килгән. Тик Ғәлинур Әхиәр улы эшенең тәмен күптән белгән һәм оҫталығын тик төрки тирмәләр сүрәтендә генә күрергә теләй.


19 Декабрь 2016, 18:10\nТуҡһан йәшенә аяҡ баҫыусы аҡһаҡал Баймаҡ районының Беренсе Этҡол ауылында донъяға килгән, күп балалы ғаиләлә буй еткергән. Ул беренсе класҡа уҡырға барғанда әсәләре донъя ҡуя. Бөйөк Ватан һуғышы башланғас, Нәжип ағаһы фронтҡа алына. Ырымбур өлкәһендә йәш командирҙар әҙерләү курсында уҡыған Хәбипкә лә Ватан һаҡларға ваҡыт етә. НКВД ғәскәрҙәренә эләккән егет I Балтика фронты составында һуғыша. Тәүге сирҡанысты Витебск өлкәһендә ала. Кенигсберг (хәҙерге Калининград) ҡалаһын фашистарҙан азат иткәндә ҡаты яралана һәм госпиталгә эләгә. Бөйөк Еңеүҙе лә ул шунда ҡаршы ала\n— Нәжип ағайым да шул Кенигсбергта авиация ғәскәрҙәрендә хеҙмәт итте. Бер тирәлә йөрөһәк тә, ул тарафтарҙа осрашыу бәхете теймәне,—ти Хәбип Шөғәйеп улы.\n— Донъябыҙ етеш, теүәл. Һуғыш михнәттәрен күрһәк тә, бирешмәнек. Сәләмәт йәшәү рәүеше алып барғанғалыр, ғүмеребеҙ ҙә оҙон, шөкөр. Хәләл ефетем минән 10 йәшкә кесе, уның йәшлеге миңә күсә. Ҡатыным менән яу юлым үткән тарафтарҙа, Кенигсбергта бер нисә тапҡыр булдыҡ,—тип хәтирәләргә бирелә ветеран.—Мөкәрәмәм аш-һыуға оҫта, башҡорт халыҡ йырҙарын башҡарыуға әүәҫ. Аллаһы Тәғәлә беҙгә бала һөйөү бәхетен бирмәһә лә, бушлыҡ тоймайбыҙ. Ағайымдың, һеңлемдең балалары беҙҙе ташламай, инәй-олатай тип өҙөлөп тора. «Азатлыҡ» социаль үҙәге хеҙмәткәрҙәре ярҙамдарынан айырмай. Олоғайған көнөбөҙҙә ҡәҙер-хөрмәткә төрөнөп, парлы ғүмер кисереүебеҙ—үҙе ҙур бәхет. Йылдар үткән һайын был ғүмерҙең ҡәҙерҙәре көнләп үҫә генә икән ул. Һәр мәлде, һәр миҙгелде шатланып ҡаршы алабыҙ.


Билдәле булыуынса, өсөнсө көн Владимир Путин бер нисә мө һим белдереү менән сығыш яһаны. Дәүләт башлығы өс Рәсәй теле каналына биргән интервьюһында һуңғы йылдарҙа барлыҡҡа килгән\nвласть системаһының нисек эшләүенә баһа бирҙе һәм уның һөҙө мтәле эшләү юлдарын билдәләне.\nПрезидент үҙенең губернаторҙарҙы һайлау системаһын үҙгәрт еү тураһындағы тәҡдимдәре беренсе сиратта әлеге системаның б ик үк яҡшы эшләмәүенән килә, тип белдерҙе. Был урындағы төбә к кландарының тәьҫир итеү өлкәһендә алып барған иҡтисади кө рәше һәм власть мөмкинселектәрен иҡтисади мәсьәләләрҙе хәл и теү һәм милекте ҡабаттан бүлеү өсөн файҙаланырға маташыуға б әйле. "Һуңғы ваҡытта мин иҡтисади төркөм һәм төрлө иҡтисади кландарҙың тәьҫир итеү көсө арта барыуы, уларҙың төбәктә ида ра итеү кимәленә тәьҫире арта барыуын хәүеф менән күҙәтәм", - тип һыҙыҡ өҫтөнә алды Владимир Путин. Мәсьәлә иһә "төбәк п роблемаларына битараф булмаған һәм дөйөм милли мәнфәғәт менә н тығыҙ бәйле власть системаһы төҙөүҙә тора", - тип иҫәпләй президент.\nҺөйләшеүҙә һүҙ парламент һайлауҙары темаһына ла ҡағылды, башлыса ул һайлауҙың партия исемлектәре һәм округтары буйынс а ҡатнаш системаһынан пропорциональ системаға күсеү тураһын да барҙы. Владимир Путиндың һүҙҙәре буйынса, парламент профе ссиональ нигеҙҙә эшләргә тейеш, һәм түбәнге палата - Дәүләт Думаһы, һәм юғары палата - Федерация Советы. Владимир Путин иң мөһим мәсьәләләрҙең береһе тип илдә башҡарма власть орган дарының реаль берлеген булдырыуҙы атаны. Шул шарттарҙа ғына һуғыш һәм тыныслыҡ, Рәсәй Федерацияһы субъекттары араһындағы\nсиктәр, ғәскәрҙәрҙе сит илдә файҙаланыу, шулай уҡ бюджет, бюджетты раҫлау кеүек дөйөм милли мәсьәләләрҙе хәл итеү өсө н төбәк етәкселәрен һәм закондар сығарыу йыйылыштары етәксе ләрен парламенттың юғары палатаһына ҡайтарыу мөмкин, тип иҫә пләй президент. "Әммә ағымдағы эштәрҙе барыбер даими һәм про фессиональ нигеҙҙә үткәрергә кәрәк", - тип һыҙыҡ өҫтөнә алды\nПрезидент мэрҙарҙы һайлау системаһын маҡсатҡа ярашлы түг ел, тип һанай. "Барыһы ла мөмкин, әммә маҡсатҡа ярашлы түгел , сөнки Мәскәүҙән һәм хатта ҙур регион үҙәгенән дә урындағы проблемаларға тейешле иғтибар биреү, муниципалитет алдында т орған күп һанлы мәсьәләләрҙе күҙәтеп барыу мөмкин түгел", - тине Путин. "Муниципалитеттарҙы тулыһынса власть хоҡуҡтарына н мәхрүм итеү хата аҙым тип һанайым. Әммә һәр кимәлдәге влас ть яуаплы булырға тейеш. Беҙҙә, ҡыҙғанысҡа ҡаршы, был тулыһы нса эшләнеп етмәй әле", - тип өҫтәне дәүләт башлығы.\nРәсәйҙә демократия үҫеше тураһында һөйләгәндә, президент\nРәсәйҙә йәмғиәттең демократия ҡоролоштары принциптарына ҡар шы килмәгән власть системаһын булдырырға мөмкин, тип билдәлә Ґ. "Граждандар артабан да төбәк кимәлендәге идараның формал ашыуына тәьҫир итәсәк. Әммә идараның был кимәле дөйөм милли мәсьәләләрҙе хәл итеүҙә лә үҙ яуаплылығын тоясаҡ. Һәм беҙ бы нан оторға тейешбеҙ, сөнки миңә ҡалһа, был система ил алдынд а торған проблемаларҙы һөҙөмтәлерәк хәл итергә мөмкинселек б ирәсәк", - тип иҫәпләй Владимир Путин.


Был аҙнала республикаға әбейҙәр сыуағы килә // Йәмғиәт | новости башинформ.рф\n10:07, 20 сентября 2021 Йәмғиәт\nҺалҡын осорҙан һуң, Башҡортостанға әбейҙәр сыуағы тип йөрөтөлгән көҙгө йылы килә. 21 сентябрҙә республикала көндөҙ +11 градусҡаса йылыта. Аҙна уртаһында Өфөлә ҡояшлы, ҡоро һәм йылы һауа торошо көтөлә. Ял көндәрендә — 25 һәм 26 сентябрҙә генә тәүлегенә 2 миллиметрға тиклем бер аҙ ямғыр яуыуы ихтимал. Октябрь башланғансы көндөҙгө сәғәттәрҙә Башҡортостандың үҙәк райондарында 10 градус тирәһе йылы була.\nТеги: әбейҙәр сыуағы


“Алтын бишек” конкурсының беренсе этабы еңеүсеһе билдәләнде - GTRK.TV — Новости Уфы и РБ\nӘлбиттә һәр ауыл үҙенсә матур, күркәм, шулайҙа еңеүсе берәү. Конкурс дауамында Дәүләкән районы Яңы Яппар — 1991, Учалынан Көсөк-Маяҡ — 1293 һәм Шаран районынан Яңы Йомаш ауылы – 357 тауыш йыйҙы. Шулай итеп, Дәүләкәндәр — еңеүсе. Улар акцияла артабан ҡатнашыу хоҡуғына эйә. „Алтын бишек„ акцияһы дауам итә. Әгәр һеҙҙең төйәгегеҙ ҙә матур йорттары, күркәм халҡы менән ғорурлана ала икән, рәхим итеп беҙҙең акцияла ҡатнашығыҙ.\n29 июля Йәйә һәм уҡ эшләү оҫтаһы\n29 июля Башҡорт балы-Ҡытайға


Урман һәм баҡса айлығы башланды // Иҡтисад | новости башинформ.рф\nУрман һәм баҡса айлығы башланды\n12:01, 13 апреля 2010 Иҡтисад\nБашҡортостанда урман һәм баҡса айлығы башланды. Уны республиканың ҡала һәм район хакимиәттәре үткәрәсәк. Сараларға дөйөм белем биреү учреждениелары уҡыусылары әүҙем йәлеп ителәсәк, сөнки был экологик акция ҙур тәрбиәүи әһәмиәткә лә эйә.\nАкция сиктәрендә урман-парк зоналарын таҙартыу һәм төҙөкләндереү үткәреләсәк, ағастар ултыртыласаҡ, тораҡ пункттары йәшелләндереләсәк һәм башҡа эштәр башҡарыласаҡ.\nУрмандарҙы тергеҙеү буйынса ҙур эш үткәреләсәк. Бында бигерәк тә урман участкаларын ҡуртымға алыусылар ҙур роль уйнарға тейеш.\nУрман һәм баҡса айлығы майҙа тамамланасаҡ.\nТеги: урман хужалығы, төҙөкләндереү, экология


Лайыҡлы алмаш » «Йәшлек» гәзите | Газета «Йәшлек»\nГазета "Йәшлек" » Йәмғиәт » Лайыҡлы алмаш\n23.01.2018 Лайыҡлы алмаш\nНурислам һәм Асан Оләхмәтовтар, акция ойоштороп, Бөрйән районы үҙәгендә берәҙәк эт һәм бесәйҙәргә ярҙам итә\nБөрйән районының Иҫке Собханғол ауылында йәшәүсе үҫмерҙәр Нурислам менән Асан һәм күрше ҡунаҡ ҡыҙы Айсель бер заман ҙур эшкә тотона: һәр үткенсегә мөлдөрәп ҡараған, ашамлыҡҡа өмөтләнеп, кеше артынан эйәргән берәҙәк эттәрҙе, подъезд ишеге төбөндә, келәт-һарайҙар араһында йомарланып ултырған ташландыҡ бесәйҙәрҙе үҙ ҡанаты аҫтына алалар. Бер кемгә лә кәрәкмәгән йорт хайуандарын ашатыу өсөн тәүҙә өйҙәренән аҙыҡ ташыйҙар. Ләкин үҙҙәренең йорто янында дүрт аяҡлылар өсөн булдырылған хәйриә “ашхана”һында туҡланыусылар һаны көндән-көн артҡас, башҡаларҙан ярҙам һорарға мәжбүр булалар. Берәҙәк эт һәм бесәйҙәргә ярҙам итеү акцияһы тураһында плакаттар төшөрөп, шулар менән халыҡ күп йөрөгән ерҙәргә сығып баҫалар.\n– Аҡса йыйыр өсөн плакаттарҙы тотоп, урамдар буйлап та йөрөнөк, – тип һөйләне Нурислам менән Асан. – Тәүҙә уңайһыҙыраҡ ине, аҙаҡ өйрәндек, изге эш менән йөрөүебеҙ көс, ышаныс өҫтәне. Төнгөлөккә плакаттарҙы иғландар таҡтаһына элеп ҡалдыра торғайныҡ, аҫтына аҡса һалыр өсөн махсус кеҫәләр ҙә яһаныҡ. Кемдер аҡсаны урлар, тигән уй башыбыҙға ла инеп сыҡманы. Кешеләрҙең яҡшылығына ныҡ ышандыҡ. Бер кем дә плакат күтәреп йөрөүебеҙгә, акцияға ҡушылырға өндәүебеҙгә көлөп тә, шикләнеп тә ҡараманы. Киреһенсә, күптәр, ҡалай һәйбәт итәһегеҙ, тип маҡтап, рәхмәт әйтеп китте. Кемдәрҙер биш-ун һумлыҡтарҙы һалһа, илле-йөҙ һум аҡсаларын да йәлләмәүселәр булды. Өс көндә мең һум аҡса йыйылды. Шул аҡса менән магазинға киттек. Кеҫә тулы аҡса, ә кәштәләрҙә төрлө-төрлө тәмлекәс күҙҙе ҡыҙҙырып теҙелгән... Тупланған аҡсаның кескәй өлөшөнә тырышлығыбыҙ, хеҙмәтебеҙ өсөн үҙебеҙгә чипсы алайыҡмы икән әллә, тип уйлашып, бер мәлгә туҡтап ҡалдыҡ. Берешәр генә ҡап алһаҡ, бер ни ҙә булмаясаҡ та инде, тибеҙ. Ә икенсе яҡтан, әгәр ҙә үҙебеҙгә сарыф итһәк, беҙгә ышанып аҡсаларын биргән кешеләрҙең күҙенә аҙаҡ нисек ҡарарбыҙ, ас йөрөгән хайуандарға тәғәйенләп йыйылған аҡсаға алынған чипсылар тамаҡҡа тормаҫмы, тигән уйҙар ҙа башта ҡайнаша. Һәм беҙ намыҫыбыҙ аша атлап үтә алманыҡ – тинен дә үҙебеҙгә тотонмай, бар аҡсаға эт һәм бесәйҙәргә аҙыҡ һатып алдыҡ. Һуңынан Өфөгә уҡырға киткәнсе берәҙәк хайуандарҙы ашатып йөрөнөк.\nЙылмая-көлә, бер-береһен бүлдермәй генә акциялары хаҡында һөйләгән Нурислам менән Асан Оләхмәтовтар – үтә ҡыҙыҡ кешеләр ул. Яҡшы мәғәнәлә ҡыҙыҡтар. Һәр саҡ төрлө идея менән янған, үҙҙәрен теге йә был өлкәлә һынап ҡарарға атлыҡҡан, донъяға ихлас ғашиҡ үҫмерҙәр – нәфсе менән намыҫ тартышында таҙа намыҫлы булып ҡалыуҙы хуп күреүселәр – күңелгә яҡын, үҙ кешеләр. Нурислам Республика инженер лицей-интернатында унынсы синыфта уҡый. Яҡшы билдәләргә генә өлгәшкән тырыш, әүҙем уҡыусы баянда уйнай, шиғырҙар яҙа, заманса бейеүҙәр менән мауыға, каратэ менән шөғөлләнә. Бынан тыш, YouTube видеохостинг компанияһында уның үҙ каналы бар: төрлө программа, йырҙа билдәле кешегә пародия төшөрә. Уға йыш ҡына байрамдарға, уйындарға, бәйгеләргә видеороликтар эшләп биреүен һорап мөрәжәғәт итәләр. Нурислам инәлтеп тормай, юҡ ваҡытын бар итеп, һәр үтенесте ҡәнәғәтләндерә, сөнки был эш үҙенә лә оҡшай.\n– Үҙемдең сценарийым буйынса “Йәй еҫе” тип аталған фильм төшөргөм килә, әммә камерам булмағас, теләгем хыял булып ҡала бирә, – тип сере менән бүлеште Нурислам. – Конкурстарҙа ҡатнашырға яратам. Мәҫәлән, былтыр “Бельские просторы” журналы уҙғарған ижади конкурста шиғырым менән беренсе урын яуланым, “Республикамды данлайым” конкурсында ла призлы урын алдым. Һанай китһәң, грамота-дипломдарым бихисап. Иң һуңғы еңеүҙәрем иҫәбенә “Рәсәй капитандары” конкурсындағы уңышымды ла индерер инем. Ул бәйгелә лә алдынғылар сафына сығып, бизнес-лагерҙа ял итеү бәхете тейҙе. Беҙгә бик ҡыҙыҡлы, мауыҡтырғыс, файҙалы ял ойошторҙолар.\nУн өс йәшлек Асан да Өфөлә – Ҡ. Дәүләткилдиев исемендәге Республика сәнғәт гимназияһы-интернатында уҡый. Бейеү, скульптура, ағасты һырлау буйынса түңәрәктәргә йөрөгән һәләтле үҫмерҙең “Умартасы-солоҡсо” һәм “Өкө” тигән эштәре “Талантлы кешеләр” халыҡ-ара ижади конкурсында ике йыл рәттән I дәрәжә дипломдарына лайыҡ була. Халыҡ-ара “Һин – гений!”, Бөтә Рәсәй “Яңы йыл символы” конкурстарында ла ул беренселекте яулай.\n– Миңә балсыҡтан мифик заттарҙы, хайуандарҙы әүәләү оҡшай, – ти Асан. – Шулай уҡ тағы ла бер яратҡан шөғөлөм бар – ҡорал уйлап сығарып яһау. Ҡул аҫтындағы ваҡ-төйәк әйберҙәрҙән дә ҡорал эшләп була. Ыласын менән һунар итергә хыялланам. Тәүҙә, ҙурайғас, шоңҡар алырға уйлағайным, әммә ул бик һирәк осраған ҡош, шуға ла сапсан һатып аласаҡмын. Йәй буйына төрлө сығанаҡтан ыласындар, уларҙы ҡулға эйәләштереү, тәрбиәләү, һунар итергә өйрәтеү тураһында уҡыным. Тиҙерәк үҫергә лә, хыялдарҙы тормошҡа ашырырға ине!\nНурислам менән Асан киләсәктә ниндәй һөнәр һайларҙарын аныҡ ҡына әйтә алмай: шөғөлдәре, ынтылыштары, белгән һөнәрҙәре һәләк күп, һәм нимәгә тотонһалар ҙа, булдыралар бит әле. Беҙҙең өсөн иһә уларҙың һәләтле, изге йөрәкле кеше булып үҫеүе мөһим. Шундай лайыҡлы алмаш үҫеүен белеү киләсәккә оло өмөттәр уята.


Башҡортостан һәм Ямал-Ненец автономия округы аралары яҡыная | ГТРК «Башкортостан» — Новости Уфы и РБ\nБашҡортостан һәм Ямал-Ненец автономия округы аралары яҡыная\n10 июня 2019 — 22:14 ГТРК «Башкортостан»\nДәүләт Йыйылышы-Ҡоролтай һәм округ парламенты араһында хеҙмәттәшлек тураһында килешеү төҙөлдө. Ул бер-нисә йүнәлеште үҙ эсенә ала. Бигерәк тә федераль кимәлдә ҡанундарҙы камиллаштырыу һәм закондар ҡабул итеүгә ҙур этәргес бирәсәк, тип иҫәпләй депутаттар. Ямал-Ненец автономия округы депутаттары Алексеевка совхозында ла булды. Абруйлы ҡунаҡтар предприятиеның эшәмәкрелеге менән танышты һәм үҙ төбәгендә лә был тәжрибәне индерергә теләк белдерҙе. Хужалыҡ белгестәре иһә төрлө яҡлап ярҙам күрһәтергә әҙерлеген әйтте.\nАлина Дәүләтханованың тәүге концерты\nҠыш бабаймы, әллә ҡарасҡымы?\nБашҡортостандыҡы – иң яҡшыһы\nНефтехимия заводында экологик тикшереү\n17-се балалар клиник дауаханаһында ыңғай үҙгәрештәр\nАуыл уҡытыусыларына Гранттар тапшырылды\nБашҡортостан” дәүләт концерт залында йырсының ижадына ғашиҡ тамашасылар йыйылды. “Күптән көтөп алынған ваҡиғаға 13 йылдан ашыу әҙерләндем. Мин бар нәмәгә етди ҡарайым, нимәгә тотонһам да 200 процентҡа бирелеп, юғары кимәлдә эшләйем,” ти йырсы. Шуғалыр ҙа концерт юғары кимәлдә үтте, яңы йырҙарҙын да...\nӨфө халҡы йорт ихаталарындағы яңы йыл фигуралары менән ҡәнәғәт түгел. Боҙһындар емерелә башлаған, буяуҙары ағып төшкән, ә майҙанда торған шыршы бөтөнләй ҡыйыш урынлаштырылған. Ни өсөн яңы йыл персонаждары тиҙ арала үҙ йөҙөн юғалтҡан? Был видеоны Өфөнөң Калинин районында йәшәүселәрҙең береһе төшөрөп...\nРеспублика аграрийҙары үҙебеҙҙә етештерелгән һәм иң мөһиме сифатлы продукция һатып алырға кәңәш итә. Ошо йәһәттән Ауыл хужалығы министрлығы “Башҡортостандыҡы – иң яҡшыһы. Алдынғы бул.” тип аталған яңы проект башлай. Һуңғы осорҙа халыҡ араһында тиҙ туҡланыу ризыҡтары түгел, ә сифатлы һәм сәләмәтлек...\nДәүләт Думаһы депутаты Стәрлетамаҡ нефтехимия заводында экологик тикшереү үткәререүҙәрен һорай. Предприятие етештереү процессының экологик хәүефһеҙлегенә етешле кимәлдә иғтибар бирмәй, тип иҫәпләй Александр Ющенко. Ул компанияның экологик сәйәсәтен асыҡлар өсөн Башҡортостан прокуратураһына һәм...\nҠыҙыл, һары һәм йәшел. Был светофор төҫтәре генә түгел, ә махсус зоналарҙың атамаһы. Өфөнөң 17-се балалар клиник дауаханаһының ҡабул итеү бүлеге төҙөкләндереү эштәренән һуң, пациенттарҙы яңы система буйынса ҡабул итә. “Сәләмәтлек” милли проекты сиктәрендә башҡарылған үҙгәрештәр яңы йылдан тулы...\nБашҡортостандың Мәғарифты үҫтереү институтында уҡыусылар араһында “Тел асҡысы” тип аталған башҡорт интеллектуаль уйыны ойошторолдо. Уйында Өфө мәктәптәренән тупланған дүрт команда ҡатнашты. Уйын алдынан уҡытыусы үҙенең кәңәштәрен еткерә. Уйынға һәр бала әҙер. Башҡорттар, осҡон, рух инженеры, беҙ...\nРеспублика башлығы ҡарары менән быйыл ауыл ерендә эшләгән йөҙ йәш педагог 600 һумлыҡ сертификатҡа лайыҡ булды. Ауыл хужалығы министрлығының колонналар залына был юлы йәш уҡытыусылар ашыға. Улар араһында Ҡариҙел районы Байҡыбаш ауыл мәктәбендә информатика фәнен алып барған Дилара Сәмиғуллина...


Республикала башҡорт ҡортон үрсетеү стационары барлыҡҡа килде - GTRK.TV — Новости Уфы и РБ\n25 июля 2019 — 12:01\nУл Ишембай районының төпкөлдә ятҡан Кәбәс ауылында урынлашҡан. Умарталыҡтың тап төпкөлдә булыуы башҡорт ҡортоноң таҙа тоҡомон һаҡлап ҡалырға һәм үрсетергә мөмкинлек бирергә тейеш. Әле биләмәлә 500-ҙән артыҡ умарта ҡуйылған. Артабан ошо нигеҙҙә башҡорт балын етештереү өсөн иң ҙур умарталыҡ булдырыу күҙаллана. Егәрле ҡорттарҙың эше етерлек. Берәүҙәр кәрәҙ күҙәнәктәрен таҙартып бала ҡорт сығарыуға әҙерләһә, икенселәре нектар ҡабул итә. Ҡорт ғаиләһендә һәр ағзаның үҙ бурысы. Ә бәтә эште умартасылыҡ һәм апитерапия буйынса ғилми-тикшеренеү үҙәге ғалимдары күҙәтә.Ғалимдарға урындағы халыҡ булыша.\nӘлбиттә, уларҙыҙың күбеһе күп йыллыҡ тәжрибәһе булған умартасылар. Уртаҡ көс менән Кәбәс ауылында 500 умарта ҡуйғандар. Урынды төпкөлдән һайлау осраҡлы түгел. Тирә яҡта йүкә урмандары, тимәк баллы сәскәләр уратҡан. Ул ғына ла түгел, 20 километр әйләнәһендә тик башҡорт ҡорттары ғына тоталар, был тоҡомдоң таҙа булыуына булышлыҡ итә. Башҡорт ҡорттары ҡышҡы һыуыҡтарғаһәм бик күп ауырыуҙарға бирешеп бармауы менән үҙенсәлекле. Әлеге мәлдә умартасыларҙың төп бурысы башҡорт тоҡомло аталандырылған 500 инә ҡорт алыу. Артабан уларҙы махсус лабараторияға урынлаштырып генетик тикшереү үткәреү.\nКиләсәктә ғалимдар ошондай уҡ умарталыҡтарҙы эргәләге ауылдарға ла урынлаштырырға ниәтләй. Шулай уҡ солоҡ ҡорттарын үрсетеү өсөн түмәр умарталар ҙа ҡуйыу ҡаралған. Проект етәкселеге әйтеүенсә, был яңы эш урындары ғына түгел, республикала умартасылыҡты ҙур сәнәғәт кимәленә сығарыуға табан эшләнгән ҡыйыу аҙым.


Дүртөйлө районы хакимиәте башлығы итеп Ринат Хәйруллин тәғәйенләнде // Сәйәсәт | новости башинформ.рф\nДүртөйлө районы хакимиәте башлығы итеп Ринат Хәйруллин тәғәйенләнде\n16:37, 24 сентября 2010 Сәйәсәт\n24 сентябрҙә Дүртөйлө районы муниципаль район Советы ултырышы үткәрелде. Унда муниципаль район хакимиәте башлығын тәғәйенләү тураһындағы мәсьәлә ҡаралды.\nКонкурс һөҙөмтәләре буйынса Дүртөйлө районы муниципаль районы хакимиәт башлығы вазифаһына контракт буйынса Хәйруллин Ринат Мәсғүт улы тәғәйенләнде.\nСовет ултырышында Башҡортостан Республикаһы Президенты Хакимиәте етәксеһе Николай Курапов ҡатнашты.\n1983-1989 йылдарҙа – «Маяҡ» колхозының баш инженеры, КПСС-тың Дүртөйлө райкомы инструкторы, Дүртөйлө районы БАССР-ҙың 50 йыллығы исемендәге колхозының партком секретары.\n1989-1991 йылдарҙа – Свердловск Юғары партия мәктәбе тыңлаусыһы.\n1991-1994 йылдарҙа – Дүртөйлө ҡалаһында төҙөлгән инженер һағы дирекцияһы начальнигы, Дүртөйлө райсоветы башҡарма комитеты бүлегендә төп белгес, Дүртөйлө ҡала һәм район хакимиәтенең милек менән идара итеү комитеты рәйесе.\n1994-2008 йылдарҙа — Дүртөйлө районы хакимиәт башлығы урынбаҫары, ауыл хужалығы идаралығы начальнигы, хакимиәт башлығының беренсе урынбаҫары — хакимиәттең ауыл хужалығы идаралығы начальнигы.\nТеги: тәғәйенләүҙәр, кадрҙар


Күп балалы ғаиләләрҙең сүп ташыу һәм утилләштереүгә киткән сығымдары компенсацияланасаҡ - Bash.News\nКүп балалы ғаиләләрҙең сүп ташыу һәм утилләштереүгә киткән сығымдары компенсацияланасаҡ\nКүп балалы ғаиләләрҙең сүп ташыу һәм утилләштереүгә киткән сығымдары компенсацияланасаҡ https://bash.news/news/86726_kp_balaly_aillre_sp_tashyu_m_utillshtereg_kitkn_syymdary_kompensaciyalanasa/?lang=bash\nБыл льготаға дүрт һәм унан да күберәк бәлиғ булмаған бала тәрбиәләүселәр дәғүә итә. Шулай уҡ Бөйөк Ватан һуғышы ветерандары, инвалидтар, тыл хеҙмәтсәндәре, ғөмүмән, социаль яҡтан мохтаждар өсөн дә ташламалар буласаҡ. Быға бәйле, бөгөн Дәүләт Йыйылышы - Ҡоролтайҙа түңәрәк өҫтәл ойошторолдо.\nДепутаттар, төрлө ведомство вәкилдәре ҡатнашлығындағы эшлекле осрашыуҙа халыҡҡа торлаҡ-коммуналь түләүҙәр йәһәтенән матди ярҙам күрһәтеләсәге билдәләнде. Бының өсөн федераль һәм республика бюджетынан 7 миллиард 400 миллион һум аҡса бүлеү планлаштырыла.\nРөстәм Ишмөхәмәтов, Дәүләт Йыйылышы - Ҡоролтай рәйесе урынбаҫары: “Түңәрәк өҫтәлдә социаль ярҙам күрһәтеү һәм хоҡуҡи үҙгәрештәр тураһында һүҙ алып барабыҙ”.\nБСТ Y.Metrika: 829\nБөгөн ЮХХДИ хеҙмәткәрҙәре «Ларгус»тарға һунарға сыҡты\n22:54, 06 дек\nБөгөн Башҡортостан мәктәптәрендә Ватан геройҙары көнөнә арналған батырлыҡ дәрестәре үтә\n13:10, 06 дек


«Киске Өфө» гәзитенең сайты - МИЛЛИ КЕЙЕМГӘ ЭСКЕ ИХТЫЯЖ ЕТЕРЛЕК ХӘҘЕР - 2020 - Мәҡәләләр\nМИЛЛИ КЕЙЕМГӘ ЭСКЕ ИХТЫЯЖ ЕТЕРЛЕК ХӘҘЕР\nБашҡорт милли кейеме дәүләт тарафынан яҡлауға мохтаж. Ошо фекерҙе 11 сентябрҙә, Милли кейем көнөндә, Башҡортостан Республикаһы Милли музейының конференц-залында ойошторолған түңәрәк ҡорҙа сығыш яһаусылар яңғыратты һәм халҡыбыҙҙың ҡәҙерле ҡомартҡыһы, рухи байлығы, күңел донъяһының, тормош-көнкүрешенең туранан-тура сағылышы булған милли кейемебеҙҙе һаҡлау, яҡлау, тергеҙеү һәм популярлаштырыуҙың ысын мәғәнәһендә көнүҙәк мәсьәлә булыуын раҫланы.\nҠорҙо Башҡортостан Республикаһы Дәүләт Йыйылышы - Ҡоролтай рәйесе урынбаҫары, Бөтөн донъя башҡорттары ҡоролтайы Президиумы рәйесе Эльвира Айытҡолова асты һәм алып барҙы.\n- Республика Башлығы Радий Хәбиров тарафынан республикала йылына ике тапҡыр Милли кейем көнө үткәрергә тигән мөһим ҡарар ҡабул ителде. Байрам атай-олатайҙар тарихы һәм мәҙәниәтенә тағы бер тапҡыр мөрәжәғәт итеү, үҫеп килеүсе быуын араһында әхлаҡи ҡиммәттәрҙе таратыу мөмкинлеген бирәсәк, тип ышанабыҙ. Шулай уҡ быйыл БР Хөкүмәте һәм Мәҙәниәт министрлығы башланғысы менән беҙҙә "Башҡортостандың матди булмаған мәҙәни мираҫы" тигән яңы Закон ҡабул ителде. Был ҡанун нигеҙендә беҙҙең һәр йыр-көй, бейеү, һәр йола, кейем, музыкаль инструмент, эш һәм донъя көтөү ҡоралдары, ауыҙ-тел ижады өлгөләре - барыһы ла реестрға беркетелә, уларҙы раҫлағанда бөтә тарихи сығанаҡтар, варианттар, фәнни эштәр иҫәпкә алына. Бигерәк тә башҡорт халҡының меңәр йыллыҡ рухи хазинаһын - йыр-моңдарын башҡа яҡҡа тартҡылап йонсотҡан "йылғырҙар" өсөн дә иҫкәртеү булараҡ үҙ көсөнә инә был закон. Был беҙгә шулай уҡ башҡорт халҡының милли кейеме үҙенсәлеген һаҡлап алып ҡалыуға этәргес бирәсәк. Беҙҙең кейемдәрҙе ситтәрҙең үҙләштереүе шулай уҡ ҙур мәсьәлә бит. Бөгөн беҙ был хаҡта ла һөйләшергә тейешбеҙ. Тарихи дөрөҫлөктө яҡлар өсөн дәүләт һәм йәмәғәт ойошмалары яғынан ҙур аңлатыу эше алып барылырға тейеш, - тине Эльвира Ринат ҡыҙы.\nБашҡортостан Республикаһы Башлығы Хакимиәтенең ижтимағи-сәйәси үҫеш буйынса идаралыҡ начальнигы вазифаһын башҡарыусы Гөлләриә Ялсыҡаева ҡорҙа ҡатнашыусыларҙы сәләмләп:\n- Бөгөн Башҡортостанда бик матур көн - Милли кейем байрамы. Мәғлүм булыуынса, был сара артабан республикала ике тапҡыр, апрелдә һәм сентябрҙә үткәреләсәк. Пандемия шарттарында быйыл яҙын саралар онлайн-форматта үтте. Уның сиктәрендә бик күп оҫталыҡ дәрестәре ойошторолдо. Бөгөнгө ҡорҙа иһә башҡорт милли кейеме традицияларын һаҡлау, тергеҙеү буйынса эшләгән йәмәғәтселәр, ғалимдар, этнографтар, фольклорсылар, шулай уҡ башҡорт милли биҙәүестәрен эшләүсе оҫталар ҡатнашыуы, уларҙың фекерҙәрен тыңлау ҡыуаныслы. Һөйләшеүҙең һөҙөмтәһе булыр, тип ышанам. Ә һөҙөмтә, әлбиттә, халҡыбыҙҙа, бигерәк тә йәштәребеҙҙә үҙенең милли традицияларына тоғролоҡ, уны һаҡлауға, тергеҙеүгә ынтылыш, ҡыҙыҡһыныу уятыу. Шуға ла бындай саралар, һөйләшеүҙәр йыш ҡабатланып торорға тейеш, - тине.\nСараға зум-конференция аша онлайн-режимда район-ҡала ҡоролтайҙары, йәмәғәт ойошмалары, тарихи-мәҙәни үҙәк вәкилдәре, сит тарафтарҙа йәшәгән милләттәштәребеҙ ҙә ҡушылды.\nҠорҙо артабан дауам итеп, Башҡортостан Республикаһы мәҙәниәт министры Әминә Шафиҡова милли костюмдарҙы популярлаштырыу һәм һаҡлау йәһәтенән ведомство алып барған эшмәкәрлек хаҡында һөйләне:\n- Быға тиклем милли кейемде беҙ тик сәхнәләрҙә генә күрә инек. Шуға ла "милли кейем" тигәндә беҙ уны сәхнә кейеме булараҡ ҡына күҙ алдына килтерҙек. Ләкин музейҙарҙа, милли кейемгә арналған фәнни эштәрҙә, китаптарҙа беҙ башҡорт милли кейеменең ни тиклем бай һәм төрлө булыуын да күрә йөрөнөк. Беҙҙә барыбер ҙә милли кейем традициялары, ул кейемдәрҙе төп нөсхәлә күрһәтерлек материалдар, китаптар һаҡланған. Уларҙы ҙур түҙемлек һалып өйрәнеүгә, фәнни эшмәкәрлеккә йәштәрҙе йәлеп итергә кәрәк. Ошо йәһәттән мин республикала эшләп килгән ағинәйҙәргә һәм "Мәргән уҡсы"ларға рәхмәт әйтер инем - улар бөгөн башҡорт милли кейемен тергеҙеү, өлгөләрҙе хаталарҙан арындырыу буйынса ҙур эш алып бара. Милли кейем кейеүгә быға тиклем эске ихтыяж булманы. Хәҙер ул бар - кеше милли кейем кейеп, биҙәүестәр тағып йөрөргә теләй. Төрлө милләт халыҡтарының йыл һайын үткәрелгән Милли кейем парадына дәррәү ҡушылыуы ошо хаҡта ла һөйләй. Бына быйыл республика Башлығы Радий Фәрит улы халыҡ алдына стилләштерелгән башҡорт костюмында сығып күренгәйне, уны башҡа етәкселәр, шулай уҡ беҙҙең мәҙәниәт әһелдәре лә тиҙ генә элеп алды. Ғөмүмән, милли кейемде тергеҙеү, ҡулланылышҡа индереү өсөн ҡайһы бер мәсьәләләрҙе хәл итеү мөһим. Төп нөсхәләрҙе, ғалимдарҙың хеҙмәттәрен өйрәнеү, милли кейем тегеү буйынса пособиелар булдырыу кәрәк. Ошо арала милли кейемде һаҡлауға, үҫтереүгә булышлыҡ итәсәк "Тамға" халыҡ-ара конкурсы иғлан итәбеҙ. Ни өсөн халыҡ-ара, сөнки сит илдә йәшәгән милләттәштәребеҙ ҙә унда ҡатнашырға теләйәсәк. Был сара "Башҡорт милли кейеме" брендын булдырыу буйынса талаптарға яуап бирәсәк. Һәләтле оҫталарҙы асыҡларға, уларҙы дәртләндерергә, халыҡта милли кейем традицияларын өйрәнеүгә ҡыҙыҡһыныу уятырға булышлыҡ итәсәк. Конкурс йыл һайын ойошторолоп, еңеүселәр биш номинацияла билдәләнәсәк: "Башҡорт милли кейеме - реконструкция", "Заманса автор кейеме", "Балалар кейеме", "Башҡорттарҙың йолауи байрам кейемдәре", "Башҡорт милли биҙәүестәре, аксессуарҙар". Конкурсҡа 14 декабрҙә, Башҡорт теле көнөндә йомғаҡ яһаласаҡ.\nАртабан тарих фәндәре кандидаты, Р. Кузеев исемендәге этнологик тикшеренеүҙәр институтының өлкән ғилми хеҙмәткәре Елена Нечвалода сығыш яһаны. Башҡорт ҡатын-ҡыҙҙарының милли кейеме дөрөҫ тегеләме, кейем тегеү оҫталары милли өлгөләр менән танышмы, яңы кейем теккәндә тарихи фотоларға, документаль сығанаҡтарға таяналармы? Ошо һәм башҡа һорауҙарға яуап табырға ярҙам итте уның сығышы. Шулай уҡ ғалимә башҡорт милли кейемен һаҡлау, өйрәнеү һәм уның хаҡында баҫма хеҙмәттәр булдырыу мөһимлегенә иғтибарҙы йүнәлтте. Уның сығышында милли кейемдең тарихи өлгөләренә ҡарата бәхәс тыумаһын өсөн, уларҙы ике-өс томлыҡ фотоальбомға туплап, теркәп, баҫып сығарырға кәрәк, тигән тәҡдим яңғыраны. "Милли кейемдәрҙең тарихи сығанаҡтарының ҙур өлөшө музейҙарҙа, һүрәттәрҙә һаҡланған. Шулай уҡ уларҙы шәхси ғаилә альбомдарында табырға мөмкин. Мәктәп, ауыл музейҙарында ла осратырға була. Шуға күрә традицион милли кейемде тергеҙеү өсөн республика район-ҡалаларына, Рәсәйҙең башҡа субъекттарындағы этнография, тарих һәм крайҙы өйрәнеү музейҙарындағы өлгөләргә, шәхси коллекцияларҙағы, ғаилә архивтарындағы фотоһүрәттәргә күҙ һалыу мөһим. Был тәңгәлдә сыуаштарға көнләшеп ҡарайым. Улар бөтә локаль төркөмдәрҙе йөрөп сығып, бына тигән альбом сығарҙы. Ваҡытын да, аҡсаһын да йәлләмәнеләр. Беҙгә лә шулай эшләргә була бит. Башҡорт милли кейеме буйынса кисекмәҫтән өс томлыҡ йыйынтыҡ әҙерләргә тәҡдим итер инем", - тине Елена Евгеньевна.\n"Ағинәй" йәмәғәт ойошмаһы етәксеһе, "Киске Өфө" гәзите баш мөхәррире Гөлфиә Янбаева үҙенең сығышын Милли кейем көнөнөң әһәмиәтен билдәләүҙән башланы.\n- Был байрам иғлан ителгәс, күптәрҙә "Ул кәрәкме икән?" тигән һорау тыуҙы. Бик тә кәрәк. Милли кейемебеҙҙең матурлығын күрһәтеү өсөн генә түгел, ә уның әхлаҡи әһәмиәтен баһалау өсөн дә кәрәк. Ниһайәт, гүзәл заттарыбыҙ милли кейем кейеп, сит күҙҙәрҙән ҡаплаулы, яҡлаулы булып була икәнен үҙ иңендә татып ҡараны бит. Ун йыл элек республикала ағинәйҙәр хәрәкәте барлыҡҡа килгәс, беҙ иң беренсе эште милли кейем тегеп кейеүҙән башланыҡ. Тәүҙә теккәндәребеҙ сәхнә кейемдәре өлгөһөндә ине. Артабан музейҙарыбыҙҙағы традицион милли кейем өлгөләре менән танышып, һәр төбәккә, хатта ырыуға хас кейемдәрҙе тергеҙеү эшен башланыҡ. Тәүге мәлдә оҫталыҡ дәрестәре үткәрергә белгестәребеҙ ҙә булмаһа, хәҙер улар төбәктәрҙә етерлек. Китаптар ҙа, фәнни хеҙмәттәр ҙә бар. Шулай ҙа беҙҙә этнографтар эшмәкәрлеген яйға һалыу мәсьәләһе бик киҫкен тора. Тағы бер мәсьәлә бик борсой һәм ул бөгөнгө ҡорҙоң резолюцияһында мотлаҡ урын алырға тейеш: башҡорт милли кейеме өлгөләрен дә үҙләштереүҙәр күҙәтелә. Яңы ҡабул ителгән "Башҡортостандың матди булмаған мәҙәни мираҫы" тигән законға таяныпмы, башҡа юридик нигеҙләмәләр ярҙамындамы, башҡорт милли кейеме өлгөләрен патентлау тураһында һүҙ башлау ваҡыты етте, тип уйлайым, - тине Гөлфиә Гәрәй ҡыҙы.\nАртабан республика Халыҡ ижады үҙәгенең фольклор буйынса баш белгесе Гөлгөнә Баймырҙина башҡорт халыҡ кейеменең төбәк үҙенсәлектәре менән таныштырҙы. "Мәргән уҡсы" хәрәкәте етәксеһе Юлай Ғәлиуллин ир-егеттәр кейеменең тегелеш үҙенсәлектәре тураһында һөйләп, ихтыяж ҙур булыуға ҡарамаҫтан, уларҙың бесеү өлгөләре булмауын һыҙыҡ өҫтөнә алды. Милли музей хеҙмәткәре Сәлимә Усманованың башҡорт ҡатын-ҡыҙҙарының милли өҫ кейеме - елән, ә "Башҡорттарҙың түш биҙәүестәре" китабы авторы Азат Ғариповтың аяҡ кейеме - сарыҡ тураһында һөйләүе шулай уҡ ҙур ҡыҙыҡһыныу уятты. Фекер алышыуҙа фольклорсы ғалимә Розалия Солтангәрәева, "Ағиҙел" предприятиеһы генераль директоры Гүзәл Кәримова, "Сәрби" милли кейем тегеү ательеһы директоры Саймә Хәсәнова, Учалы "Ағинәй" йәмәғәт ойошмаһы етәксеһе Мәрзиә Солтанбаева, Туймазының "Тамға" ижади берекмәһенән Флорид Вахитов ҡатнашты. Һәр сығышта башҡорт милли кейемдәренең үҙенсәлектәрен һаҡлау, төп нөсхәнән тайпылмау, альбомдар, һүҙлектәр сығарыу тураһында тәҡдимдәр әйтелде.\nТүңәрәк ҡор йомғаҡтары буйынса резолюция проекты ҡабул ителде. Унда "Башҡортостандың матди булмаған мәҙәни мираҫы" Законы сиктәрендә традицион башҡорт милли кейемен һаҡлау буйынса программа эшләргә, "Башҡорт халҡының милли кейеме" патентын алыуға әҙерләргә, башҡорт кейеменең төп нөсхәһен тергеҙеү өҫтөндә эшләүҙе, етешһеҙлектәрҙе төҙәтеүҙе дауам итергә, этнография тикшереүҙәре өсөн ижади лаборатория булдырырға, С.В. Шитованың, А.Камалееваның һәм С. И. Руденконың хеҙмәттәрен ҙур тираж менән яңынан баҫтырырға, "Ағиҙел" предприятиеһында милли биҙәүестәр әҙерләү буйынса цех асырға, юғары уҡыу йорттарында башҡорт халҡының этнографияһы менән шөғөлләнгән махсус курс булдырырға тигән пункттар индерелде.\nСара һуңында Бөтөн донъя башҡорттары ҡоролтайы ойошторған "Минең милли биҙәүесем" флешмобына йомғаҡ яһалды. Уның сиктәрендә Өфө районы ағинәйе Фәнүзә Аллағолова диплом менән бүләкләнде. Ултырышта ҡатнашҡан һәр кем артабан башҡорт милли кейеме, биҙәүес өлгөләре йәмәғәтселек яғынан ғына түгел, дәүләт тарафынан да яҡлау табыр, тигән өмөт менән таралды.\nЯҙылған: 17.09.20 | Ҡаралған: 384


Өләсәйем – яҡты хәтирәм!\n4 Июнь 2018, 13:58\nӨләсәйем! Күпме генә рәхмәттәр әйтһәм дә, һиңә бағышлап доғалар ҡылһам да, аҙ булыр һымаҡ.\nӨләсәйем! Күпме генә рәхмәттәр әйтһәм дә, һиңә бағышлап доғалар ҡылһам да, аҙ булыр һымаҡ. Һинең оло йөрәгеңә барыбыҙ ҙа һыйҙыҡ, бөтәбеҙгә лә йылы һүҙең, яғымлы ҡарашың етте. Беҙ бит һинең тирәләй өйөрөлгән планеталар төҫлө инек, ә һин беҙҙе йылытыусы, үҙеңә тартып тороусы Ҡояш булдың.\nМинең яратҡан өләсәйем, барлыҡ булмышыма тәьҫир иткән яҡын кешем – Наҡия Абдулла ҡыҙы Ғүмәрова 1929 йылда Әбйәлил районы Хәлил ауылында донъяға килә. Мәктәпте уҡып бөтөрә алмай – һуғыш башлана. Атаһы Абдулла һуғыштың тәүге көнөнән үк фронтҡа алынып, бар михнәттәрҙе үтеп, тыуған ауылына әйләнеп ҡайта. Бөтә балаларына белем бирергә тырыша. Наҡияны Темәс педагогия училищеһына уҡытыусы һөнәрен үҙләштерергә ебәрә. Өләсәйем унда дүрт йыл уҡып ҡайтып, бар ғүмерен балаларға бағышлай, 45 йыллыҡ стажға эйә хеҙмәт ветераны булды ул.\nОлатайым Сөләймән Ғаззал улы Вилданов – Бөйөк Ватан һуғышы ветераны. Ул 1924 йылда Таштимер ауылында күп балалы ғаиләлә тыуа. Ун ете йәшендә генә фронтҡа алынып, Ҡара диңгеҙ флотилияһында хеҙмәт итә. Дәһшәтле һуғыш яраларын госпиталдә дауалап, нығынып алғас, райондың партия бүлегендә эшләй. Артабан педагогия училищеһында белем алып, балалар уҡыта, һуңынан китапханасы булып эшләй, мәктәптә профсоюз ойошмаһын етәкләй.\nБер матур көндө олатай менән өләсәйҙең юлдары осраша. Өләсәйем быны бик яҡты хәтирә итеп иҫкә алыр ине: «Эш менән район үҙәгенә юлландым. Бер нисә уҡытыусы ҡыҙ менән китеп барһаҡ, ҡаршыбыҙға һомғол буйлы, дөм ҡара бөҙрә сәсле хәрби кейемдәге егет осраны. Үтеп киткәс, мин уға әйләнеп ҡараным. Һәм ул да миңә боролоп ҡарағайны, ҡараштарыбыҙ осрашты». Шул булалыр инде бер күреүҙән дөрләп тоҡанған һәм бар ғүмергә һаҡланып ҡалған мөхәббәт! Һуңыраҡ тормош юлы уларҙы уҡытыусылар курсында ҡабат осраштыра, шул мәлдән алып йәш йөрәктәр бүтән айырылмай.\nӨләсәйем менән олатайым дүрт балаға ғүмер бирә – Ринат, Ришат, Рәйсә һәм кинйәкәйҙәре Рәйлә. Йәнкиҫәктәрен уҡытырға, кеше итергә бар көстәрен һала улар, бөтәһе лә юғары белем ала. Ҡыҙҙары Рәйсә менән Рәйлә, атай-әсәй юлын дауам итеп, ғүмерҙәрен йәш быуынды тәрбиәләүгә бағышлай.\nҠәҙерлеләребеҙ һыу менән ут кеүек булды. Өләсәйем баҫҡан ерендә осҡон сығарыусы, мәктәптә һәм районда ойошторолған күп тамашаларҙың әүҙем ҡатнашыусыһы, һәр ваҡыт яңы идеялар менән янған кеше булһа, олатайым йомшаҡ күңелле, бала йәнле ине. Бөйөк Ватан һуғышын баштан аҙаҡҡаса үткән, һуңынан Ҡытай сиген һаҡлауға оҙатылып, туғыҙ йылдан ғына тыуған яғына әйләнеп ҡайтҡан офицерҙың, ниндәй михнәттәр күрһә лә, уҫаллыҡтың, яуызлыҡтың бер тамсыһын да күңеленә һеңдермәүе һоҡландыра! Ә өләсәйемдең өлгөрмәгән ере булманы. Көнө буйы мәктәптә уҡытып, кисен партия йыйылыштарында ҡатнаша, төрлө өмәләр, байрамдар, һабантуйҙар уртаһында ҡайнай. Бөтә донъя башҡорттарының I ҡоролтайына район делегацияһы менән килеп, Салауат Юлаев майҙанында ҡаҙанда аш бешереп, башҡорттарҙың боронғо йолаларын, ғөрөф-ғәҙәттәрен күрһәтеп, бер нисә көн шунда тирмәләрҙә йәшәп ҡайтты.\nБеҙҙең, бөтә ейән-ейәнсәрҙең, бар ял көндәре ауылда – өләсәй-олатай янында уҙҙы. Ғаиләбеҙ Өфөгә күскәс, өләсәйем: «Балаларым саф һауа күрмәй, бикле генә ултыралыр инде», – тип ҡайғырҙы. Бәләкәйерәк саҡта олатай килеп алып ҡайтһа, үҫә төшкәс, ағайым менән үҙебеҙ йөрөй башланыҡ. Иң бәхетле, иң бошмаҫ, иң күңелле мәлдәрем ауылда, ҡәҙерле кешеләрем эргәһендә үтте. Йәйге көндөң күп өлөшөн йылға буйынан ҡайтмай, бәпкә көтөп, балыҡ һөҙөп, һыу төшөп, ҡояшта ҡыҙынып ял итәһең дә кисен мал ҡаршыларға бараһың. Көтөү килгәнсе балалар менән баҫтырыш, «аҡтар-ҡыҙылдар» уйнайһың. Тыңлауһыҙ башмаҡ һине күреп, йылға аша ҡаса. Йылғаның һайыраҡ урынынан кисеп сығып, уны баҫтырып алып ҡайтаһың...\nМин бигерәк тә иртәләрҙе яраттым. Татлы йоҡонан өләсәйҙең Ҡөрьән уҡыған тауышына уянаһың да, илаһи моңға сумып, тын ғына тыңлап ятаһың. Данлыҡлы Ахай ауылы муллаһы Абдулла хажиҙың ҡыҙы Наҡия, олоғая төшкәс, үҙ тырышлығы менән ғәрәп телен өйрәнеп, изге китапты уҡыр ине. Ҡөрьәндең хикмәттәрен, динебеҙҙең асылын беҙгә лә өйрәтте. Аяттарҙа, кисәләрҙә – хөрмәтле абыстай, кем генә кәңәш йәки ярҙам һорап килмәһен, барыһын да тыңлар һәм аңлар, һәр ваҡыт дөрөҫ юлды күрһәтеүсе ил инәһе булды Наҡия өләсәйем. Шуға ла ул күршеләре, ауылдаштары, районыбыҙ халҡы араһында абруй ҡаҙанды.\nӘ уның күпереп бешкән икмәктәре, бәлештәре, телде йоторлоҡ тәмле ыумасы!.. Ейәндәре – шыр малайҙар – араһында бер бөртөк ҡыҙ булғас, өләсәйем мине айырыуса яҡын күрҙе. Ярҙамсым, уң ҡулым, тип маҡтап үҫтерҙе.\nАрабыҙҙан киткәнгә күп йылдар үтһә лә, йөрәгебеҙҙең иң түрендә – өләсәй һәм олатай! Ауыр мәлдәрҙә әле булһа күңелебеҙҙән һеҙгә өндәшәбеҙ. Һәм һәр ваҡыт яуап алабыҙ. Тимәк, һеҙ – беҙҙең менән. Рәхмәт һеҙгә барыһы өсөн дә, яҡты күңелле кешеләребеҙ!


Ҡыйғаҙытамаҡ уланы, Бабич туғаны » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Ҡыйғаҙытамаҡ уланы, Бабич туғаны\nҠыйғаҙытамаҡ уланы, Бабич туғаны 22.11.2016 // Йәмғиәт\nЭй ғүмерҙең үтеүҙәре!.. Бына ҡасан ғына әле арабыҙҙа йылмайып-көлөп йөрөп ятҡан хәбәрсел, тиктормаҫ Бөйөк Ватан һуғышы ветераны Әхсән ағай Бабичевтың фани донъянан баҡыйлыҡ-ҡа күсеүенә лә ҡырҡ көн булды.\nӘхсән Ҡараретдин улы Бабичев (1941 – 1953 йылдарҙағы фамилияһы – Бабич) хәҙерге Мишкә районының Ҡыйғаҙытамаҡ ауылында 1921 йылдың 21 ноябрендә донъяға килә. Атаһы Ҡараретдин, үҙе әйтмешләй, “атаҡлы башҡорттарҙан” була. “Ҡыйғаҙытамаҡ ауылы ХIХ быуат уртаһында барлыҡҡа килә, – тип яҙҙы хөрмәтле Әхсән ағай Бабичев үҙенең “Беҙ үҙебеҙ – башҡорттар” китабында. – Ата-бабаларыбыҙ – аҫаба башҡорттар, вотчинниктар – был ерҙәргә күсеп килгән. Хәҙерге Кушнаренко, Бөрө яғынан Мишкә районына – губернатор рөхсәте менән! (Ырымбур губернаторы исеменә яҙылған ғаризала Мөхәмәтәйүп – олатайым Мәсәлимдең атаһының – имзаһы ла бар). Күсенеүселәр – Бабичтар төбәге Ҡаңны ырыуынан 11 ғаилә (29 ир, 24 ҡатын-ҡыҙ заты), бынан 150 йыл элек!..”\nӘхсән Бабичев ун ике йәшенән Бөрөлә уҡый. 1939 йылда шундағы педагогия училищеһын тамамлай, уҡытыусы булып эшләй башлай. Ун һигеҙе лә тулмаҫтан Ҡыҙыл Армия сафына саҡырыла. Ете йыл хеҙмәт итә, һуғышта ҡатнаша. Ҡаты яралана, контузия ала. Госпиталдән һуң икенсе төркөм инвалиды Бөрө ҡалаһына ҡайта, мәктәптә эшләй. 1964 йылда Өфөгә күсеп килә. Оҙон ғүмеренең 25 йылы педагогик эштә, 16 йылы Башҡортостан өлкә профсоюздарының мәғариф бүлегендә хеҙмәт итеүҙә үтә. 1982 йылда ветеран хаҡлы ялға сыға.\nБөйөк Ватан һуғышы яугире, Мәскәү ҡалаһын обороналауҙа ҡатнашҡан Ҡыҙыл Йондоҙ орденлы гвардия капитаны пенсияға сыҡҡас та тик ултырманы – йәмәғәтселек эшендә әүҙем ҡатнашты, йәштәр менән күп осрашты, мәктәптәрҙә йыш сығыш яһаны. Әхсән ағайҙы, Мәскәү һаҡсыһы булараҡ, баш ҡаланың төрлө юбилейҙарға, байрам сараларына, Бородиноға өс-дүрт мәртәбә саҡырып, иҫтәлекле наградалар, бүләктәр биреп ҡайтарҙылар.\nӘхсән Ҡараретдин улы, үҙе лә яҙыу-һыҙыуға һәләтле кеше булараҡ, республика матбуғатында хәтирәләре менән даими сығыш яһаны. Тарихи материалдарға, архив сығанаҡтарына таянып, 1977-1978 йылдарҙа ырыуҙашы, башҡорт халҡының бөйөк шағиры Шәйехзада Бабичтың шәжәрәһен төҙөнө, “Беҙ үҙебеҙ – башҡорттар” тигән тарихи-публицистик китап яҙҙы.\nБыйыл ноябрҙә ветеран 95 йәшен билдәләргә тейеш ине. Ошо ҙур ваҡиғаға ул үҙен әхлаҡи яҡтан әҙерләне, алдына яҡын һәм алыҫ маҡсаттар ҡуйҙы: йәш быуынға йөрәк һүҙен матбуғат аша әйтеп ҡалырға һәм Өфөлә һалынып ятҡан собор мәсетенең төҙөлөп бөтөүен күрергә... Үкенескә ҡаршы, аяу белмәҫ әжәл уның һуңғы теләгенең тормошҡа ашыуын көтөп торманы. Ә тынғыһыҙ ветерандың йәш быуынға әйтер һүҙе “Ватандаш” журналының быйылғы 11-се һанында донъя күрҙе.\nШағир йөрәкле, тарихи тойғоло, ватансыл рухлы, бөйөк шағирыбыҙ Шәйехзада Бабичтың ырыуҙашы Әхсән Ҡараретдин улы Бабичевтың йәне йәннәттә булһын.\nАвтор: Ҡәҙим АРАЛБАЙ.


Һүҙебеҙ Рәсәйҙә етештерелгән ҡош ите тураһында. Рәсәй тауығы уның тормош юлын планлаштырған чиновниктарҙың оҙаҡ уйланыуы тураһында белһә икән! Был ҡош-ҡорт аҙыҡ тупланмаһында илдең аҙыҡ-түлек хәүефһеҙлеге өсөн беренсе сиратта яуаплы. Америкала етештерелгән боттоң Рәсәй баҙарына сығыу тураһында уйында булырға тейеш түгел, шуға күрә илебеҙҙә етештерелгән ҡош итен камиллаштырыу зарур. Рәсәй Хөкүмәте 2009 йылда ҡош итенә сит ил квотаһын планлаштырылғанса 200 мең тоннаға түгел, ә 300 мең тоннаға êœìåòåðãœ ниәтләй.\nӘлбиттә, был етди аҙым. Шулай булғас, ҡошсолоҡ òàðìàûíà был эштә реванш алырға кәрәк. Башҡортостан хужалыҡтары быны эшләй, дөрөҫ, бер ни тиклем минустар менән. Дөйөм алғанда, "Башптицесоюз" предприятиелары - ул республиканың бөтә ҡошсолоҡ тармағын берләштерә - йомортҡа һәм ҡош ите етештереү күләмдәрен хәтһеҙ арттыра ала. Тармаҡтың һуңғы йылдарҙағы динамикаһы ҡәнәғәтләнерлек. Ағымдағы йылдың 1 октябренә ауыл хужалығы предприятиеларында 5,6 миллион баш ҡош-ҡорт иҫәпләнгән. Был үткән йылдың ошо осорона ҡарағанда 3,3 процентҡа күберәк. 2008 йылдың туғыҙ айында тере ауырлығындағы 18,9 мең тонна ҡош ите етештерелгән - 2007 йылға ҡарата плюс 58,3 процент. Йомортҡа етештереү буйынса күрһәткестәрҙең кәмеүе күҙәтелә: 583 миллион дана йомортҡа алынған - үткән йылға ҡарата минус 3,2 процент.\nБашҡортостан Республикаһында "Башҡортостан" ПТФ-ы" асыҡ акционерҙар йәмғиәте, "Знаменский ППС-ы" дәүләт унитар предприятиеһы, "Турбаҫлы бройлерҙары" асыҡ акционерҙар йәмғиәте, "Өфө ПТФ-ы" яуаплылығы сикләнгән йәмғиәте алдынғыларҙан һанала. Һуңғыһы үткән йылдан ҡош èòå етештереү йүнәлеше буйынса эшләй.\n2008 йылда республика халҡына 5,7 миллион баш бер көнлөк себеш һатылған. "Башҡортостан" асыҡ акционерҙар йәмғиәте, "Сәрмәсән", "Благовар" дәүләт унитар предприятиелары, "Бишбүләк", "Федоровка", "Әлшәй" инкубатор-ҡошсолоҡ станциялары етәкселәре был йүнәлештә тейешле кимәлдә эш алып бармай.\nШәхси эшҡыуарҙарҙың, крәҫтиән (фермер) хужалыҡтарының ҡошсолоҡҡа, атап әйткәндә, ҡаҙ үрсетеүгә ҡыҙыҡһыныуын иҫәпкә алғанда, иҡтисади күҙлектән быны ғәфү итерлек түгел.\nАсылда, был эш моменты, сөнки ҡошсолоҡ тармағының пландары перспективалы. Миҫал өсөн, әле Әлшәй районында "Агрика. Тоҡомло ҡошсолоҡ" компаниялар төркөмө тарафынан тоҡомло ҡошсолоҡ буйынса уникаль проект тормошҡа ашырыла башланы. Унда йылына 3,5 миллионға тиклем итле тауыҡтар (бройлерҙар) үрсетеләсәк, 25 мең тонна ҡош ите һәм 75 миллионға тиклем дана йомортҡа етештереләсәк.\nМәләүез районында "Мәжит Ғафури исемендәге Башҡортостан ҡошсолоҡ комплексы" төҙөлә. Был ҡошсолоҡ фабрикаһында 15 мең тонна күркә ите етештереләсәк.\nПланда Благовар районында һыу ҡоштарын һуйыу буйынса эре цех төҙөү ҡаралған. Дәүләт эре ауыл хужалығы предприятиеларына булышлыҡ итеүҙән тыш, фермер хужалыҡтарына ла ярҙам күрһәтә. Быйыл ҡош ите етештереү менән мәшғүл булған фермер хужалыҡтары өсөн ҡатнаш аҙыҡты субсидиялауға дәүләт ҡаҙнаһынан средстволар бүленә. Был маҡсатҡа Рәсәй Федерацияһы бюджетынан 144 миллион һум аҡса бүленгән, республика ҡаҙнаһынан - 14 миллион һум.\nТауыҡ, ҡаҙ, өйрәк, күркә, бүҙәнә, дөйәғош... Улар тураһында һандар теле менән оҙаҡ һөйләргә була. Һәр төрлө ҡош-ҡорт кәрәк. Ә шулай ҙа урындағы ҡошсолоҡ тармағына эште көсәйтеү талап ителә. Сит илдән ҡош ите һатып алырға теләүселәр ҙә юҡ түгел. Миҫал өсөн, Халыҡ-ара ҡулланыусылар йәмғиәттәре конфедерацияһы идараһы рәйесе Дмитрий Яхин, "импорт баҙарҙа булырға тейеш - ул аҙыҡ-түлектең конкуренцияһын, сифатын һәм уңайлылығын тәьмин итә", тип һанай.


Кемгә - дәғүә, кемгә - миҙал\nТуринда үткән Олимпия уйындарында башҡорт спортсыларының сығ ышын нисегерәк баһаларға Хәйер, оҙон - оҙаҡ сурытып\nторорға кәрәкмәйҙер, тураһын әйтеү еңелерәк.\nШулай итеп, иң мөһим теманан башлайыҡ. Егеттәрҙе башта илдең спорт элитаһына инеүҙәре өсөн маҡтарға кәрәк. Миҙалдар\nартынан етди һунарға сығыусылар араһында булыу - өҫтөңә бик\nҙур яуаплылыҡ алыуҙы аңлата. Икенсе һүҙҙәр менән әйткәндә, Рәсәй Федерацияһы өсөн сығыш яһайһың икән, әҙерлеккә барлыҡ көсөңдө һал, үлһәң үл, әммә миҙалға лайыҡ бул. Сөнки һинең сығышыңды миллионлаған ватандаштарың күҙәтә. Һин күрһәткән һөҙөмтәләрҙән уларҙың кәйефе, аппетиты, эшкә һәләтлеге нисек булыуы тора. Дүртйыллыҡ уйындарында булмаһа,\nтағы ҡайҙа организмдың йәшерен көстәрен асырға мөмкин\nБР спортсылары уйындарҙа бар көсөн һалды, тип әйтергә буламы. Был турала фекер йөрөтөүе ауыр, әммә шорт - трексы Вячеслав Кургинян һәм осоусы саңғысы Илдар Фәтҡуллин үҙ\nстартарында лайыҡлы һөҙөмтә күрһәтә алманы. Ситтән ҡарағанда уларҙың сығышы көндәлек ауыр эште хәтерләтте, еңеүгә ышаныстары булмауы күҙҙәрендә яҙылған ине, тип тә әйтергә була.\nБашҡортостан һәм Мәскәү өлкәһе өсөн сығыш яһаусы Сергей\nГолубев киреһенсә артҡа бер аҙым яһаны. Ул Рәсәйҙең иң көсл ө экипажындағы урынынан яҙҙы һәм Евгений Попов командаһына к үсерелде. Һөҙөмтәлә Голубев нисек кенә тырышмаһын, бары тик туғыҙынсы урынды ғына биләүгә өлгәште.\nХәҙер уңышлыраҡ сығыш яһаусыларға күсәйек. Хәйер, уларға\nла дәғүәләр бар.\nИң башта Дмитрий Васильев тураһында. Тәүге осошонда уға Хоҙай барыһынан да алыҫыраҡ китергә мөмкинселек бирҙе, икенсеһендә инде күктән ергә төшөрҙө. Һәм беренселек урынына\nИҫ киткес тәүге осошонан һуң Васильев артабан сенсация күрһәтмәне. Рәсәйлеләр араһында иң яҡшыһы тигән исемгә генә лайыҡ булды. Ванкуверҙа үтәсәк Олимпия уйындарында ул\nмиҙалға дәғүә итә аламы Ышаныс бар, әлбиттә.\nӨфөнөң тағы бер алыҫҡа осоусы кешеһе Сергей Масленниковты шулай уҡ ергә төшөү мәлендә ҡолаған өсөн уҡытып алыу ҡамасауламай. Уның тырышыуы аңлашыла, әлбиттә, әммә хаталаныуы ла көн кеүек асыҡ.\nҒөмүмән Масленниковҡа үҙенең бөгөнгө спорт төрө - икеалыш\nтураһында оноторға һәм бары тик трамплиндан һикереү менән\nгенә шөғөлләнеүгә күсергә кәңәш итергә мөмкин. Саңғыла уҙыш\nйәһәтенән Сергей бер ҙә алдыра алмай, шуға күрә үҙенең яратҡан спорт төрөндә ул ҙур еңеүҙәргә ирешә алмаясаҡ. Туринда Масленников трамплиндан һикереүселәр ярышында бер ҙә\nуйламайынса ун өс көслө спортсы иҫәбенә инеп китә ала ине. Хатта миҙал өсөн дә көс һынаша алыуы шик тыуҙырмай! Тимәк, aeҙҙең ҡарамаҡҡа бер генә һығыта яһарға ҡала - Сергей саңғыл а осоуға ҙур иғтибар бирергә тейеш. Был төрҙә уның еңеүгә\nЙәш биатлонсы Максим Чудов та миҙалдарға байый алманы. Йә атыу килеп сыҡмай, йә хәл етеңкерәмәй. Михайловка егете Максимдың төп проблемаһы тиҙ арала сәпкә тейгеҙә алмау, әлбиттә. Бәлки уның винтовкаһы насарҙыр, улай булһа, әйҙәгеҙ күмәкләп 50 - шәр һумдан аҡса йыяйыҡ та сәпкә тейҙермәүе оят\nбулған винтовка һатып алып бирәйек. Ә инде етди әйткәндә, Максимға атыу өҫтөндә эшләргә лә, эшләргә кәрәк. Уның бөгөнгө мәргәнлеге менән һуғышта күптән инде берәй обер - лейтенант Грайс атып үлтергән булыр ине.\nКемгә бер ниндәй ҙә дәғүә белдереп булмай тиһәгеҙ, ул Алексей Селиверстов, әлбиттә. Үҙ карьераһында ул инде бер нисә алтын миҙалға етерлек тир түкте. Насар ашаған, ҡатыла йоҡлаған, премияһыҙ ҡалған ваҡыттары ла етерлек булды. Уның ҡарауы бөгөн, ниһәйәт, ғәҙеллек еңде. Дөрөҫ, әлегә ҙур көс түгеү һөҙөмтәһендә көмөш миҙалға ғына эйә булдыҡ. Әммә алда Ванкуверҙа үтәсәк уйындар көтә бит әле.


Белорет филиалы | ҺУҠЫРҘАР ӨСӨН БАШҠОРТОСТАН РЕСПУБЛИКА МАХСУС КИТАПХАНАҺЫ\nГлавная » Китапхана тураhында » Структура » Филиалдар » Белорет филиалы\n453510, Белорет ҡалаһы, С. Тюленина урамы, 40\nБелорет — республика ҡарамағындағы ҡала, Башҡортостан Республикаһының Белорет районы үҙәге.\nБелорет — Көньяҡ Уралдағы иң оло ҡалаларзың береһе. Ирәмәл тауынанда инеш алған етеҙ һәм һалҡын һыулы Ағиҙел йылғаһы исем биргән уға(Аҡ+Иҙел= Белая +Река). 18 быуатта уҡ был яҡтағы төҙ ҡарағай урмандары, мул һыулы йылға-күлдәр Иван Борисович Твердышев һәм Иван Семенович Мясников исемле өлгөр, сос сауҙагәрҙәрҙең иғтибарын йәлеп итә. Алыҫ Уралдың һалҡын тәбиғәтенә ҡарамай, улар 179 мең дисәтинә ерҙе аҫаба башҡорттарҙан юҡ ҡына хаҡҡа һатып ала. Ағиҙелдең Морат тауы эргәһендәге бөгөлөшөндә 1762 йылда Белорет тау заводы төҙөлә башлай. 1767 йылдың аҙағында суйындың беренсе партияһы алына.\n1773-1775 йылдарҙағы Крәҫтиәндәр һуғышында Белорет тимер юлсылары әүҙем ҡатнаша, өс революциянан да ситтә ҡалмай улар. Граждандар һуғышы йылдарында Белорет Көньяҡ Урал партизандарының баш ҡалаһы була. Бында Өфө, Стәрлетамаҡ, Троицк, Верхнеуральск эшселәренән торған отрядтар берләшә. 1918 йылда В.К. Блюхер етәкселегендәге партизан отряды, Ҡыҙыл Армияның регуляр частары менән берләшеү өсөн Пермь яғына легендар рейдҡа сыға.\nҺуғышҡа тиклемге осорҙа белореттар илдең халыҡ хужалығы үҫешенә һиҙелерлек өлөш индерә. Бөйөк Ватан һуғышы йылдарында белорет яугирҙәрен бөтә фронттарҙа ла осратырға була, партизан отрядтарында ла һуғыша улар. Һуғыш йылдарында ҡала һәр саҡ вахтала тора, домна һәм мартендар бер минутҡа ла һүнеп тормай. Һуғыштың беренсе көндәренән үк Белорет заводтары фронт өсөн продукция етештерә башлай.\nҠала тыуған илгә 14 Советтар Союзы Геройы бирҙе. Дан орденының Тулы кавалеры Масьянов Иван Иванович та беҙҙең яҡташыбыҙ. Белоретлылар борондан уҡ хәрби һәи хеҙмәт традициялары менән дан ҡаҙанған.\nБелорет Башҡортостан Республикаһында ҡара металлургия буйынса сәнәғәт үҙәге булып тора.\n1958 йыл аҙағында Бөтә Рәсәй һуҡырҙар йәмғиәтенең Башҡортостан төбәк бүлеге Белорет ҡалаһында етешереү предприятиеһы аса, бында интернат, мунса, автогараж, тимерлек төҙөлә.\n1959 йылда ҡалала С. Тюленин урамы, 40- сы һанлы йортта һуҡырҙар өсөн китапхана асыла. Был һуҡырҙар йәмғиәтенә ҡараған предприятие дөйөм ятағының бер бүлмәһе була. Майҙаны 14 квадрат метр. булған был бүлмәлә 61 дана Брайль китаптарынан торған фонд урынлаша. Китапхананың эшен Бөтә Рәсәй һуҡырҙар йәмғиәте предприятиеһының секретары Камилә Сәрүәр ҡыҙы йәмәғәт башланғысын да ойоштора, китапханасы вазифаһын да ул башҡара. Предприятиелағы һуҡыр эшселәр һорауы буйынса асылған был китапхана уҡыусыларҙы көнөнә 2 сәғәт хеҙмәтләндерә.\n1960 йыл аҙағында Белорет ҡалаһының мәҙәниәт бүлеге бер штат берәмеге бүлә, һәм китапхана аҙнаһына 3 көн режимында эшләй башлай. Китапхана фондында яҫы баҫма шрифтлы 1 мең дана китап туплана - уларҙы үҙәк ҡала китапханаһы биреп тора. Китапханасы Бровкина Любовь 200 уҡыусыны хеҙмәтләндерә, уларҙың 150 күреү һәләте буйынса инвалид була. 1962 йылдың ғинуарында китапхана С. Тюленин исемендәге урамда урынлашҡан 36-сы һанлы торлаҡ йорттоң ярым подвалына күсерелә. Китапхана урынлашҡан был бәләкәй генә бүлмәнең һауаһы, әлбиттә, бик дымлы була. Фондтағы брайль һәм яҫы баҫма китаптарға юҡҡа сығыу хәүефе янай. 1962 йылда китапхананы дөйөм ятаҡтың ҡыҙыл мөйөшөнә күсерәләр. Был ваҡытта Мәхийәнова Мәрйәм Ҡәйүм ҡыҙы китапханасы була. Бөтә Рәсәй һуҡырҙар йәмғиәтенең уҡыу-етештереү предприятиеһы директоры Ҡорманов Самат Тимур улы һәм профсоюз ойошмаһы фондты тулыландырыуҙа әүҙем ярҙам итә. Техник әҙәбиәткә айырым игтибар бүленә, сөнки предприятиеға яңы профилдәр индерелә, заманса йыһаз үҙләштерелә. Предприятие вакытлы матбуғат алдырыу өсөн сығымдарҙы ла үҙ өҫтөнә ала. Китапхана аҙнаһына дүрт көн эшләй башлай.\n1965 йылда Өфөнән «һөйләүсе» китаптар ебәрелә башлай. 1967 йылдан китапхананы Өфө китапхана техникумын тамамлаусы Фәтҡуллин Михаил Аҡмулла улы етәкләй.\n1969 йылда китапхана һуҡырҙар өсөн Башҡортостан Республика махсус китапханаһының филиалына әйләнедерлә.1969 йылдың аҙағында ул китап һаҡлағысы, уҡыу залы булған 150 квадрат метрлы иркен, уңайлы бинаға күсенә. 1970 йылдан Бөтә Рәсәй һуҡырҙар йәмғиәтенең уҡыу-етештереү предприятиеһы ҡысҡырып уҡыусы ставкаһын булдыра. Шулай итеп, штат тағы ла бер яңы берәмеккә арта. Баш китапхана филиалға күберәк һүҙлек, энциклопедиялар кеүек белешмә характерындағы әҙәбиәт ебәрә. Үҙәк китапхана шулай уҡ «Москва», «Нева», «Октябрь» кеүек ҡалын журналдарға яҙылыуҙы ла ойоштора. «Һөйләүсе» китаптар ҙа күберәк килә башлай, тик 2А тибындағы магнит таҫмаға яҙылған был китаптарҙың сифаты бик насар була: китаптар тиҙ туҙа. Уларҙы һайлап алыу мөмкинлеге лә юҡ дәрәжәлә: күберәк әҙәби китаптар һәм «Хочу все знать», «Здоровье» кеүек ғилми-популяр баҫмалар ғына килә. 9,5 ишетелеү тиҙлегендәге ике юллы был рулондарға һорау ҙур була, шуға ла улар бик тиҙ туҙа. Китапхананын йыһазы ла маҡтанырлыҡ булмай. Өфөнән каталогтар һәм китаптар өсөн шкаф, «Дайна» магнитофоны ебәрелә.\nЯйлап китап фонды ла үҫә башлай, Силәбе өлкәһенең һуҡырҙар китапханаһынан китапхана-ара абонемент (МБА- межбиблиотечный абонемент) аша кәрәкле китаптар күпләп алына.\n1978 йылдан башлап фондты магнит таҫмаға яҙылған, ишетелеү тиҙлеге 2,38 булған «һөйләүсе» китаптар байыта. Предприятие директоры Пыжьянов Василий Ефимович китапханасы М.А. Фәтҡуллиндың бер үтенесен дә иғтибарһыҙ ҡалдырмай: кәрәкле китаптарҙы алдырыуҙа, үткәрелгән сараларҙы финанслауҙа ҙур ярҙам итә. Китапхана эшселәре лә предприятиеның тормошонда әүҙем ҡатнаша: ял кисәләре, киске уйындар, спектакль, концерттар, тәбиғәткә экскурсиялар уларһыҙ үтмәй. Фәтҡуллин Михаил Аҡмулла улы 1978 йылдың майынаса китапхана мөдире вазифаһын башҡара. Бөтә Рәсәй һуҡырҙар йәмғиәте Белорет етештереү предприятиеһының архив документтарында 60-70 йылдарҙа яһалған яҙмалар бар: «..Беҙҙең коллективтағы агитацион һәм мәҙәни сараларҙың барыһын да тиерлек китапхана үткәрә ине. 1968 -1972 йылдарҙа ғына радио аша өҫ китап уҡылған, 3 әҙәби кисә, 7 иң шәп тасуири уҡыусы конкурсы, 4 китап уҡыусылар конференцияһы ойошторолған, 2 Ленин мөйөшө булдырылған. 1960 йылда китап уҡыусыларҙың һаны 142 еткән, уларҙың 102 һуҡырҙар. 1970 йылда был һандар 386 һәм 167 етә. Бөтәһе 1137 кеше китапханаға йөрөй һәм китап уҡый.\n1966 йылда китапханала бөтәһе 5136 том китап бирһә, уларҙың 2500 Брайль китаптары була. Барлығы китапхана фондында 4598 Брайль китабы һәм 2514 ябай китаптар иҫәпләнә...»\nБөгөн дә Белорет филиалының төп маҡсаты – күреү һәләте буйынса инвалидтарҙы мәҙәни, социаль реабилитациялауҙа ярҙам итеү.\n2009 йылда китапхана менән ҡулланыусылар һаны 607 булһа, уларҙың 366 инвалид. Бөтәһе 49438 китап бирелгән. Рельеф нөктәле шрифтлы, яҫы баҫма, кассеталағы, дискеталағы, флэшкарталағы китаптар ҙа күп тапшырылған. Күләмле мәҙәни сараларҙа 1708 кеше ҡатнашҡан. Мөмкинлектәре сикләнгән кешеләргә аралашыу бик мөһим, шуға ла улар бындай кисәләргә бик теләп йөрөй.\n2009 йылда ғына 17 ял кисәһе ойошторолған, мәҫәлән, Башҡортостандың халыҡ шағиры Мостай Кәримдең 90 йәшлек юбилейына арналған «Һаумы...» шиғыр кисәһе, Рәсәйҙең атҡаҙанған композиторы Борис Мокроусовтың 100 йәшлек юбилейына бағышланған әҙәби-музыкаль кисә, көҙгә арнап йыл да үткәрелә торған «Осенины» театрлаштырылған тамаша һәм башҡалар. Аҙнаһына өc тапҡыр китапханасы «Белорецкий рабочий» һәм «Ветеран» газеталарына радиокүҙәтеү яһай, һәр ай аҙағында китап уҡыусылар өсөн ҡотлауҙар тапшырыуы эфирға сыға.\nФилиалдың библиографик белешмә ресурстары:\n– «һөйләүсе» һәм рельефлы нөктә шрифтлы, яҫы баҫма китаптарҙың системалы каталогы,\n– балалар һәм тыуған яҡты өйрәнеү әҙәбиәтенең системалы каталогы,\n– шиғырҙар һәм теләктәр хаҡында тематик картотека,\n– рельеф нөктәле шрифтлы нәфис әҙәбиәттең Брайль картотекаһы.\nФилиал иркен бинала урынлашҡан, китапхана хеҙмәткәрҙәре уны уңайлы һәм зауыҡ менән биҙәгән. Киләсәктә бинаға капиталь ремонт планлаштырыла.


«Медиапрофи» IV республика журналистар премияһының темаһы — «Башҡортостанда эшләнгән» // Мәҙәниәт | новости башинформ.рф\n«Медиапрофи» IV республика журналистар премияһының темаһы — «Башҡортостанда эшләнгән»\n11:19, 1 июня 2016 Мәҙәниәт\nӨФӨ, 2016 йыл, 1 июнь. /«Башинформ» мәғлүмәт агентлығы, Ләйлә Аралбаева/.\n«Башинформ» агентлығында «Медиапрофи» IV республика журналистар премияһына арналған матбуғат конференцияһы уҙҙы. Конкурстың темаһы — «Башҡортостанда эшләнгән», төп аспект — импортты алмаштырыу. Быйыл киң мәғлүмәт сараларында яңы иҡтисади шарттарҙа сәнәғәт, ауыл хужалығы, социаль өлкәлә күҙәтелгән ыңғай үҙгәрештәрҙе яҡтыртыу шарт.\n«Маҡсатыбыҙ — Башҡортостанды барыһы ла килергә теләгән әүҙем һәм перспективалы төбәктәр иҫәбенә индереү. Ҡайһы саҡта эшлекле кешеләргә республиканың нимәһе менән ҡыҙыҡлы булыуын аңлатырға ғына кәрәк», — тине, сараны асып, Башҡортостандың Матбуғат һәм киң мәғлүмәт саралары агентлығы етәксеһе Борис Мелкоедов.\nБашҡортостандың сәнәғәт һәм инновация сәйәсәте министры Алексей Карпухин республика предприятиеларының эшмәкәрлегенә ентекләп туҡталды, кластер башланғыстары, уларҙы үҫтереү буйынса юл картаһы саралары тураһында һөйләне.\n«Беҙҙең предприятиелар танылырға тейеш. Киң мәғлүмәт сараларында ошо хаҡта яҙыу ҡыҙыҡһыныусыларҙы арттыра, — тип билдәләне министр. — Беҙ журналистарҙы предприятиеларға алып барыуҙы ойоштора алабыҙ, уларҙы бөтә материалдар һәм документтар менән тәьмин итәсәкбеҙ».\nЖюри составында «Халыҡ-ара матбуғат клубы. Чумиков PR һәм консалтинг» агентлығының генераль директоры, сәйәси фәндәр докторы, профессор Александр Чумиков та бар. Конкурсанттар оҫталыҡ йәһәтенән генә түгел, тармаҡ профессионализмы, теманы белеү буйынса баһалана, тип белдерҙе спикер. Мәҙәниәт һәм спорт темаһына яҙылған эштәр ҙә ҡарала.\n«Медиапрофи» — әһәмиәтле мәсьәләләрҙе яҡтыртыуға һәм хәл итеүгә булышлыҡ итеүгә, республика киң мәғлүмәт саралары контентының сифатын күтәреүгә, журналистар эшен үҫтереүгә һәм һәләтле журналистарға ярҙам күрһәтеүгә йүнәлтелгән күләмле һәм үҙенсәлекле проект.\nТеги: медиапрофи,киң мәғлүмәт саралары


«Иң яҡшы татар теле һәм әҙәбиәте уҡытыусыһы» бөтә Рәсәй конкурсында Өфө педагогы еңеү яуланы // Йәмғиәт | новости башинформ.рф\n«Иң яҡшы татар теле һәм әҙәбиәте уҡытыусыһы» бөтә Рәсәй конкурсында Өфө педагогы еңеү яуланы\n14:40, 21 марта 2018 Йәмғиәт\nӨФӨ, 2018 йыл, 21 март. /«Башинформ» мәғлүмәт агентлығы, Эльмира Сабирова/.\nӨфөләге 104-се мәктәп уҡытыусыһы Венера Садиҡова Ҡазанда «Татар теле һәм әҙәбиәте уҡытыусыһы» бөтә Рәсәй конкурсында иң яҡшыһы булды. Еңеүҙе ул Татарстандағы коллегаһы Илмира Әбсәләмова менән бүлеште. Былтыр Венера Садиҡова Өфөлә һөнәри оҫталыҡ конкурсында ошо номинацияла еңеү яулағайны.\nҠазанға финал этабына Рәсәй төбәктәренән 26 уҡытыусы килде. Улар асыҡ дәрес, методик семинар, педагогик совет кеүек һынауҙарҙы үтеп, үҙ проекттарын яҡланы.\nҺөнәри оҫталыҡ бәйгеһенә «Рәсәйҙең йыл уҡытыусыһы-2018» бөтә Рәсәй конкурсының төбәк этабы барышында йомғаҡ яһалды. Унда 15 кеше ҡатнашты. Һөҙөмтәләр буйынса Ҡазандағы 1-се татар гимназияһында эшләгән физик Радик Хәбиров абсолют лидер тип танылды.\nТеги: мәғариф, конкурс, татар теле һәм әҙәбиәте уҡытыусыһы


Приздар тапшырыу һәр ваҡыт күңелле. Байрам ваҡытында баш о сонда ҡояш йылмайһа, приздарҙы яҡшы кәйефле йәш спортсылар яулаһа, икеләтә, өсләтә күңеллерәк. 12 июндә,\nДуҫлыҡ Монументы эргәһендә, байрам саралары сиктәрендә, урам баскетболы буйынса Бөтә Рәсәй турниры үтте. "БАШвестЪ" интернет - гәзите был ярыштарҙа бағыусы булараҡ сығыш яһаны һәм унда ҡатнашыусылар менән баскетбол тарихы буйынса викторина һәм үҙешмәкәр шағирҙар ҡатнашлығында ижади конкурс ойошторҙо.\nКонкурста бөтә республиканан килгән ике мең ярым самаһы кеше ҡатнашты. Өфөлөләрҙең һаны барыһынан да күберәк ине, әлбиттә. Шулай уҡ Салауат, Стәрлетамаҡ, Ишембай, Талбазы һәм\nбашҡа ҡала һәм райондарҙан килеүселәр ҙә етерлек булды. Ула р ике көн дауамында саф һауала, причал эргәһендә эшләнгән ун асыҡ майҙанда көс һынашты. Ҡыҙҙар һәм егеттәр өс йәш категорияһында уйнаны. Төп турнирҙан тыш тағы ла VIP - турни р ойошторолдо, унда инде киң мәғлүмәт саралары, банкылар һәм башҡа етди учреждение командалары үҙҙәренең көс һәм таһыллығын күрһәтте.\nЯрыштарҙа ҡатнашыусыларҙың барыһына ла конкурс логотибы т өшөрөлгән футболкалар бүләк ителде. Һәр команда үҙе\nһайлаған төҫтәге форма кейгән - йәшел, күк, зәңгәр, һоро, ә ммә һәр майкала һарғылт туп һүрәте балҡып тора. Һәр команда кәм тигәндә бер уйын уйнаны. Еңеүселәрҙе һанап тороу кәрәкмәҫ, моғайын. Был ярышҡа еңеү түгел, ә ҡатнашыу мөһим тигән әйтем\nтура килә. Призерҙарҙың барыһына ла баскетболсы фигураһы төшөрөлгән кубоктар, миҙалдар һәм башҡа бүләктәр\nӘ бына "БАШвестЪ" гәзите үткәргән викторинала ентеклерәк туҡталырға кәрәктер, моғайын. Заман техникаһы - микрофондар\nһәм тауышты көсәйткестәр "БАШвестЪ" гәзитенең һорауын бар м айҙан ишетерлек итеп яңғыратты: заманса баскетбол ҡасан барлыҡҡа килгән, СССР командаһы был спорт төрө буйынса ҡасан еңеү яуланы һ. б. Кемгәлер һорауҙар артыҡ ауыр булып күренһә, кемдер - киреһенсә, уйламай ҙа яуап бирҙе. Ә гәзитт ең приздары өсөн көрәшеүселәр араһында ни өсөндөр баш ҡаланы ң ҡунаҡтары айырылып торҙо. Республика ҡалаларынан килгән егет һәм ҡыҙҙарҙың баскетбол теорияһын өфөлөләргә ҡарағанда яҡшыраҡ белеүе асыҡланды. Һөҙөмтәлә Стәрлетамаҡ физик культура институты студенты Евгений Хохлов викторинаның еңеүсеһе тип танылды. Салауаттан килгән Дмитрий Кофонов һәм Ишембай егете Алексей Балашов унан бер аҙ ҡалышып, икенсе һәм өсөнсө урынға сыҡты. БДУ студенткаларына дәртләндереү\nпризы тапшырылды. Улар Өфө тренерҙары һәм судьяларының фамилияларын яҡшы белә, был да мөһим, әлбиттә.\nҺуңынан конкурста ҡатнашыусылар шиғырҙар ижад итте. Һәм ябай шиғырҙар ғына түгел, уларҙа мотлаҡ "баскетбол" һәм\n"БАШвестЪ" һүҙҙәре яңғырарға тейеш. Был конкурста ла юғары кимәл күрһәтелде, Ни тиһәң дә еребеҙ таланттарға бай беҙҙең. Өс дуҫ - Алексей Мөслимов, Рөстәм Шаһиев һәм Рөстәм\nҒималетдиновтың шиғыры абсолют еңеүсе тип табылды. Ул былайыраҡ яңғырай:\nЕсли на счете денежки есть,\nСкорей открывай ты газету "БАШвестЪ"!\nМного вестей интересных там есть,\nТы много полезного сможешь прочесть.\nПро баскетбол ты сможешь узнать,\nПро праздник народный здесь прочитать.\nБольшое спасибо газете "БАШвестЪ".\nГазета "БАШвестЪ" - газета the best


Парламенттың яңы саҡырылышы төрлө ҡарашлы була – Сергей Семенов // Сәйәсәт | новости башинформ.рф\nПарламенттың яңы саҡырылышы төрлө ҡарашлы була – Сергей Семенов\n11:10, 12 сентября 2018 Сәйәсәт\nПарламенттың яңы саҡырылышы төрлө ҡарашлы була – Сергей Семенов Фото: Олег Яровиков\nӨФӨ, 2018 йыл, 12 сентябрь. /«Башинформ» мәғлүмәт агентлығы, Ғәлиә Нәбиева/.\nЯңы саҡырылыш төбәк парламентында сәйәси партияларҙың бүленеүе элеккесе ҡалды, тип иҫәпләй философия фәндәре кандидаты Сергей Семенов. Ҡайһы бер үҙгәрештәр власть оппонентары файҙаһына булды, әммә ныҡ ҙур түгел.\n«Беҙ фараз иткәнсә, сәйәси партияларҙың бүленеүе илдәге көнүҙәк мәсьәләләрҙе, пенсия реформаһын иҫәпкә алып, бер аҙ үҙгәрҙе. Власть партияһы бер аҙ вәкиллеген кәметте, коммунистар, ЛДПР, күпмелер күләмдә «Ғәҙел Рәсәй» үҙенең урынын нығытты. Былар барыһы ла алдан көтөлдө», — тип ҡарашын белдерҙе белгес.\nСергей Семенов фекеренсә, яңы парламентта емергес көстәр юҡ, ә төрлө ҡараштар – файҙалы.\n«Минең уйлауымса, шуның менән бәйле төбәк парламентының эше ҡыҙығыраҡ, алмаш ҡараштар күберәк, фекер алышыу файҙалыраҡ буласаҡ. Парламент яҡшы мәғәнәлә бәхәсле буласаҡ», — тине белгес.\n9 сентябрҙәге һайлауҙар йомғаҡтары буйынса республикала алты партия вәкилдәре Дәүләт Йыйылышы – Ҡоролтайға үтте. «Берҙәм Рәсәй» — 79 мандат, «КПРФ» — 15, ЛДПР — 7, «Ғәҙел Рәсәй» — 5, «Рәсәй патриоттары» — 2 мандат, «Йәшелдәр» экологик партияһы 1 мандат алды. Төбәк парламентына Сәнәғәт округы буйынса берәү үҙ-үҙен тәҡдим итеүсе үтте — Айрат Кәримов.


Республика етәксеһе «Салауат йыйыны» республика фольклор байрамында ҡатнашты // Йәмғиәт | новости башинформ.рф\nРеспублика етәксеһе «Салауат йыйыны» республика фольклор байрамында ҡатнашты\n9:59, 7 июля 2014 Йәмғиәт\n5 июлдә Рөстәм Хәмитов Салауат районында булды, был көндө Салауат Юлаевтың 260 йыллығына арналған «Салауат йыйыны» республика фольклор байрамы үтте.\nАрҡауыл ауылында республика башлығы Арҡауыл ауылы Мәҙәниәт йорто һәм ошонда уҡ урынлашҡан моделле китапхана эшмәкәрлеге менән танышты. Республика башлығы художество үҙешмәкәрҙәре оҫталары менән аралашты. Китапханала – уҡыу залында, шул иҫәптән электрон әҙәбиәт залында булды, китаптар һаҡлау урынын ҡараны. Уның фондында 16 мең китап бар, әммә, ябай китаптарҙан тыш электрон әҙәбиәт ҙур популярлыҡ менән файҙалана – уҡыусылар милли китапхана селтәрендә булған барлыҡ баҫмалар менән ҡуллана ала.\nРөстәм Хәмитов шулай уҡ мәҙниәт йортонда урынлашҡан крайҙы өйрәнеү музейында һәм көрәш буйынса СССР-ҙың һәм РСФСР-ҙың атҡаҙанған тренеры Харис Йосоповтоң музейында булды.\nӘлкә ауылында – Салауат Юлаевтың кесе Ватанында, — Рөстәм Хәмитов урта мәктәптә ҡараны, унда 10 йыл элек халыҡ геройының бала саҡ йылдарына арналған музей ойошторолған. Был республиканың смарт-мәктәптәренең береһе, заманса технологияларҙы өйрәнеү буйынса базалы майҙансыҡ булып тора.\nРеспублика башлығы информатика кабинетында булды, унда Малаяҙ уҡытыусылары менән вебинар бара ине. Ә математика кабинетында педагогтар уҡытыу процесында электрон таҡта менән ҡуллланыу мөмкинлектәрен күрһәтте. Уларҙың әйтеүе буйынса, заманса технологияларҙы файҙаланыу белем биреү сифатын арттырыуға мөмкинлек бирә.\nРөстәм Хәмитов уҡытыусыларҙың эш хаҡы менән дә ҡыҙыҡһынды. Уртаса эш хаҡы мәктәптә 21 мең һумға тиклем еткерелгән, артабан педагогик коллективтың эш һөҙөмтәһенә ҡарап уны әкренләп арттырыу билдәләнгән.\nСалауат районы башлығы Ғәли Хәйретдинов мәктәпте Салауат Юлаев исемендәге лицей итеп атарға тәҡдим итте. Рөстәм Хәмитов дөйөм алғанда был башланғысты хупланы һәм республиканың мәғариф министры Әлфис Ғаязовҡа был мәсьәләне өйрәнергә ҡушты.\nРайон үҙәгендә Малаяҙҙа Рөстәм Хәмитов республиканың ҡала һәм район хакимиәттәре башлыҡтары менән Салауат Юлаевтың бюсына сәскәләр һалды.\n«Салауат йыйыны» республика фольклор байрамы Яңы Ҡаратаулы ауылы эргәһендә үтте. Уның программаһында – театрлаштырылған тамаша, милли спорт төрҙәре буйынса һабантуй, балалар һабантуйы, ат сабышы. Рөстәм Хәмитов ҡала һәм район экспозициялары менән танышты, байрам тирмәләрендә һәм ихаталарында булды, байрамды асыу тантанаһында сығыш яһаны.\n— Бөгөн һеҙҙе милли геройыбыҙ – Салауат Юлаевтың 260 йыллығы ихлас күңелдән ҡотлайым. Беҙ иҫ киткес, матур урында йыйылдыҡ. Бөгөн барыһының да кәйефе күтәренке, һорап алынған кеүек – һауа торошо ла яҡшы. Һәм күңелдәребеҙҙә лә яҡты һәм таҙа. Сөнки намыҫлы эшләйбеҙ, сөнки һөҙөмтәләребеҙ бар, сөнки халҡыбыҙ еңел, тыныс, уңайлы йәшәһен өсөн барыһын да эшләргә тырышабыҙ. Беҙгә татыулыҡ, тыныслыҡ; яҡшы, тыныс көндәр кәрәк. Күршеләребеҙҙә нимә барғанын аңлайбыҙ. Беҙгә бәхәстәр кәрәкмәй – беҙгә аҡыллы, лайыҡлы тормош кәрәк, — тине Рөстәм Хәмитов. — Республиканың һәр кешеһе үҙен бәхетле итеп тойһон, үҙенең киләсәген аңлаһын, уның балаларын һәм ейән-ейәнсәрҙәрен нимә көтәсәген белһен өсөн беҙгә тағы ла әллә күпме нәмәләр эшләргә кәрәк. Шуға күрә, булған ыңғай башланғыстарыбыҙҙы үҫтереп, ең һыҙғанып эшләйәсәкбеҙ. Беҙҙең мотлаҡ уңыш булыуына ышанам. Һәм мотлаҡ алдыбыҙға ҡуйған пландарҙы үтәйәсәкбеҙ. Кешеләрҙең тормошо лайыҡлы булырға тейеш!\nРөстәм Хәмитов мәҙәниәт, мәғариф һәм башҡа өлкә хеҙмәткәрҙәренә дәүләт наградаларын тапшырҙы.\nУлар араһында – Башҡортостан гимнының авторы, Башҡорт дәүләт опера һәм балет театры дирижеры Фәрит Иҙрисов, шулай уҡ республика гербының авторы, хеҙмәт ветераны Фазлетдин Ислахов.\nТеги: бр президенты сәфәрҙәре,салауат районы


Яҡты рухы ҡалды... » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Әҙәбиәт » Яҡты рухы ҡалды...\nЯҡты рухы ҡалды... 23.10.2018 // Әҙәбиәт\nТышта – көҙ. Ваҡ ҡына ямғыр тамсылары һибәләй. Алтын, һары, ҡыҙыл япраҡтар менән донъя тулған. Әле ҡасан ғына бөрө ярып, ыуыҙ япраҡтары менән йәнде иркәләп ултырған ағастар бойоғоп ҡалған. Ҡайҙа ҡарама, һағыш, моңһоулыҡ һиҙелә. Мәктәп йылдарынан иң яратҡан, ихтирам иткән уҡытыусымдың баҡыйлыҡҡа күсеүе лә тап көҙ айына тура килде. 2018 йылдың 14 сентябрендә Башҡортостандың атҡаҙанған уҡытыусыһы, Рәсәй Федерацияһының халыҡ мәғарифы отличнигы, уҡытыусы-методист, “Почет Билдәһе” ордены кавалеры Мәйсәрә Сәләхетдин ҡыҙы Әхтәмова мәңгелек йортона күсте.\nУл Көйөргәҙе районының Таймаҫ ауылында донъяға килгән. Бәләкәйҙән отҡор, зирәк бала булып, гел “бишле”гә өлгәшкән. Математиканы һыу кеүек эскән ҡыҙға уҡытыусылары ҙур киләсәк юраған. Ул осорҙа урта мәктәпте бик һирәктәр генә тамамлау бәхетенә ирешкән. Мәйсәрә Сәләхетдин ҡыҙы мәктәп тамамлаған йылды районда башҡорт мәктәптәре араһынан берҙән-бер кеше булып өлгөргәнлек аттестатын алған.\nСтәрлетамаҡ уҡытыусылар институтын тамамлап, туған мәктәбендә ете йыл математика уҡыта. Шунан Стәрлетамаҡ дәүләт педагогия институтына уҡырға инә һәм, диплом алғас, 1-се республика мәктәп-интернатына эшкә тәғәйенләнә. Эшләү осоронда ҙур абруй ҡаҙана, уҡыусылары математика буйынса ҡала, республика кимәлендә еңеү яулай, бик күптәре уның юлынан китә. Мәктәптә математика уҡытыусыларының методик берекмәһенә етәкселек итә, оҙаҡ йылдар “Башҡортостан уҡытыусыһы” журналының редколлегия ағзаһы ла була.\nШәхсән мин үҙем дә Мәйсәрә Сәләхетдин ҡыҙында уҡыуым менән бәхетлемен. Әйтергә кәрәк, математика мәктәптә иң ҡатмарлы предметтарҙан һанала. Ә бына Мәйсәрә Сәләхетдин ҡыҙының дәрестәрендә бер ваҡытта ла күңелһеҙ булманы, донъябыҙҙы онотоп, мәсьәләләр, тигеҙләмәләр сисә торғайныҡ. Уҡытыусыбыҙ төплө белем биреп кенә ҡалманы, ә киләсәк тормошобоҙға ла ҙур йоғонто яһаны. Беҙҙең сығарылыштан алты кеше, остазыбыҙҙың юлынан китеп, БДУ-ның математика факультетын тамамланы.\nМәйсәрә Сәләхетдин ҡыҙы, яратҡан уҡытыусыбыҙ булыуҙан тыш, тормош юлдашы Мөхтәр Хөснөлхаҡ улына һөйөклө ҡатын, берҙән-бер улдары Азамат (әйткәндәй, ул да әсәһе юлынан китте) менән килене Нурияға ҙур терәк, ейәнсәрҙәре Асель менән Гүзәлгә иң ҡәҙерле ҡартәсәй ҙә ине. Туғандарына, яҡындарына һөнәр һайларға, белем алырға ярҙам итте, аҡыллы кәңәштәрен бирҙе. Бөгөн уны иҫкә алып, яҡты рухы алдында баш эйәйек!\nАвтор: 1986 йылғы сығарылыш класы уҡыусылары исеменән Гөлнара ВАХИТОВА


11:56, 21 ғинуар 2016 версияһы\n22 байт алынған , 5 лет назад\n11:52, 21 ғинуар 2016 версияһы (төҙәтеү)\n11:56, 21 ғинуар 2016 версияһы (төҙәтеү) (кире алырға)\n== Исем ==\nБуҙа – туҡлыҡлы эсемлек, ҡымыҙ һымаҡ уҡ башҡорт милли аш-һыуы булып һанала. Ул шыттырылған һәм төйөлгән арпанан, һуңғараҡ ҡурылған һәм онталған һоло ҡушылған бойҙайҙан әҙерләнгән. Ҡайһы ваҡыт күбекләнеп торһон өсөн туң май йәки эс майы ҡушҡандар. Ғәҙәттә байрам табынына итле һыйырҙан һуң биргәндәр. Башлыса Башҡортостандың көньяҡ-көнсығышында һәм Урал аръяғында әҙерләгәндәр. Ҡайһы бер төрки халыҡтарҙың аш-һыуында ла осрай.\nБуҙа һыуһынды ғына ҡандырып ҡалмай, шифаһы яғы менән дә баһалана. Уны һолонан, әҙер “Геркулес”тан да эшләйҙәр. Һолоноҡо ҡарараҡ төҫтә килеп сыға, ә тәмендә айырма юҡ. Уны тәүҙә табала, йәки эҫе мейестә бер аҙ киптереп алырға кәрәк. Шул саҡта әскелтем тәме юғала. Ҡаҙанда малдың эс майы иретеп алыу мөһим. Уға ит турағыс аша үткәрелгән геркулес онон һалып, әкрен генә утта бер сәғәт тирәһе ҡайнатып алаһың. Бер килограмм онға 8 литр һыу иҫәбе менән эшләйҙәр. Бер стакан бойҙай оно ла (талҡан булһа ла ярай) ҡушырға кәрәк. Һуңынан килеп сыҡҡан массаны махсус һауытҡа ҡояһың, тиҙ өлгөрөп етһен өсөн бер аҙ әсетке һәм 1-2 стакан шәкәр өҫтәргә кәрәк. Бер-ике көнгә йылы урынға ҡалдырыу мөһим. Ләкин эҫе ҡояш нурҙары төшөргә тейеш түгел. Даими болғатып тороу мотлаҡ. Әсеп сыҡҡас, иләк аша бер-нисә тапҡыр һөҙөп алаһың. Әгәр ҡуйы булһа, уға һыу өҫтәргә лә мөмкин. Бер стакан шыйыҡ ҡаймаҡ ҡушһаң, тәме тағы ла яҡшыра. Буҙаны оҙаҡ һаҡлап булмай.\nАшҡаҙан, бөйөр, бауыр, нервылар системаһы эшмәкәрлеген яҡшырта.\n#* ҺанлыБашҡорт исемлектең бер юлыэнциклопедияһы: [http://xn--80ab4e.xn----7sbacsfsccnbdnzsqis3h5a6ivbm.xn--p1ai/index.php/read/8-statya/2639-bu-a-i-ertkes-esemlek http://xn--80ab4e.xn----7sbacsfsccnbdnzsqis3h5a6ivbm.xn--p1ai/index.php/read/8-statya/2639-bu-a-i-ertkes-esemle]\n#* Һанлы исемлектең бер юлыУчалыларУчалылар буҙа ҡойоп, таҡмаҡ әйтте. БСТ каналы: http://tv-rb.ru/bash/novosti/m-ni-t/uchalylar-bu-a-oyop-ta-ma-ytte-/\n# Һанлы исемлектең бер юлыБашҡорт кухняһы: http://www.bashkirskayakuhnya.com/napitki/%D0%BD%D0%B0%D0%BF%D0%B8%D1%82%D0%BE%D0%BA-%D0%B1%D1%83%D0%B7%D0%B0-%D0%B1%D1%83%D2%99%D0%B0/▼\nМилли эсемлектәр - буҙа менән ҡымыҙ. БСТ каналы: http://vk.com/videos176545531?q=%D0%B1%D1%83%D2%99%D0%B0%20%D0%BC%D0%B8%D0%BB%D0%BB%D0%B8&section=search&z=video-32123466_170812561▼\n▲#* Һанлы исемлектең бер юлыБашҡортБашҡорт кухняһы: http://www.bashkirskayakuhnya.com/napitki/%D0%BD%D0%B0%D0%BF%D0%B8%D1%82%D0%BE%D0%BA-%D0%B1%D1%83%D0%B7%D0%B0-%D0%B1%D1%83%D2%99%D0%B0/\nhttps://ba.wikipedia.org/wiki/Махсус:Сравнение_версий/549683 ҡабул ителгән


Башҡортостанда аҙыҡ-түлек продукттары арзаная\n1 Июль 2011, 18:26\nРеспубликаның ҡулланыусылар баҙары тотороҡланды, һәм ай һайын төп аҙыҡ-түлек продукттарына хаҡтар кәмей. Йәйҙең тәүге айы ла ҡағиҙәнән ситләшмәне.\nАҙыҡ-түлек кәрзиненә ингән бер юлы өс продуктҡа хаҡтар ике тапҡырға төштө. Бер ай эсендә бер килограмм кәбеҫтәгә хаҡ 10 һумға кәмене, һәм хәҙер ул 24,66 һум тәшкил итә. Бер килограмм ҡыярға хаҡ 73-тән 42 һумға (икеләтә тиерлек) төштө. Йомортҡаның ун данаһы өс һумға арзанайҙы. Белгестәр йәшелсәләргә миҙгелле хаҡтар кәмеүен билдәләй, ул көҙгә тиклем дауам итәсәк.\nСтатистиктар мәғлүмәтенә ярашлы, бер айҙа шәкәр бер һумға тиерлек арзанайҙы. Уға һорау күтәрелһә лә, хәҙер шәкәрҙең бер килограмы 37,01 һум тора. Сөнки баҡсала ер еләге өлгөрҙө, сиратта ҡышҡылыҡҡа ҡурай еләгенән ҡайнатмалар әҙерләү тора.\nИюндә һыйыр итенә хаҡ ике һумға ҡыйбатланды, һәм хәҙер бер килограмм иттең хаҡы республика буйынса уртаса 225,99 һум тәшкил итә. Мул һөт осоро ҡыҙған мәл булһа ла, һөт аҙыҡтарына хаҡтар яңы ғына төшә башланы, һәм уның һатып алыу хаҡы байтаҡҡа кәмене.\nҠулланыусылар кәрзиненә ингән төп аҙыҡ-түлек продукттарының картуф һәм кишерҙән башҡа бөтә төрҙәре буйынса хаҡтар түбәнәйеүе күҙәтелә.


Ҡасан аяуһыҙ ҡыҙҙырған йәйҙе тиҙ арала илаҡ һәм ҡырыҫ көҙ алмаштырҙы ла ҡуйҙы. Бер көн һалҡын көндәре менән өшөтһә, иртәгеһен ямғырҙар туҡтамай яуыуын көт тә тор.\nТик кешеләргә генә көйһөҙләнергә һис кенә ваҡыт юҡ – һәр кем үҙ мәшәҡәтенә, йәшәйешенә сумған. Тап ошо, ямғырлы көндәрҙә күңелдәрҙе күтәрерлек сираттағы өр-яңы баҫманы тәҡдим итәбеҙ – яҙыусы Нәжиә Игеҙйәнованың “Ҡиммәтле кейәү” исемле китабы ул.\nКитап ошо көндәрҙә нәшриәт магазиндарына һатыуға сыҡты. Шулай уҡ сайт аша заказ менән дә алдырырға мөмкин.\nИлаҡ көҙҙөң көндәренә ҡарап күңелһеҙләнеп ултырмағыҙ. Тиҙерәк “Ҡиммәтле кейәү” ҙе алдырып уҡығыҙ, көлөгөҙ, кәйефтәрегеҙҙе күтәрегеҙ!


«Киске Өфө» гәзитенең сайты - МИЛЛИ КЕЙЕМ КЕЙӘЙЕК! - 2020 - Мәҡәләләр\nРәсәй көнө, Ҡала көнө, Салауат Юлаевтың тыуған көнө уңайынан Дуҫлыҡ монументына һәм Салауат Юлаев һәйкәленә сәскәләр һалыу тантанаһында республика Башлығы Радий Хәбировтың кейгән кейеме социаль селтәрҙәрҙә шунда уҡ халыҡтың иғтибарын йәлеп итте. Өфө дизайнерының башҡорт яугирҙары кейгән камзулдар эскизы буйынса тегелгән бындай костюмдарына сәйәсмәндәр, артистар, эшҡыуарҙар, йәмәғәт эшмәкәрҙәре тарафынан һорау ҙур, сөнки милли кейемдең заманса сағылышы модаға инә бара. Революцияға тиклемге осорҙа башҡорт атлы яугирҙары кейгән кейем эскизы буйынса тегелгән башҡорт костюмдары коллекцияһының беренсе костюмы ла Радий Хәбировта. "Башҡорттар һәр ваҡыт яугир ҡатламына ҡараған, шуға күрә уларҙың кейемдәре хәрби формаға оҡшаш, - ти тарихсылар. - Атта һыбай йөрөргә уңайлы булһын өсөн уның итәге ҡыя тегелә. Республика Башлығының заманса башҡорттоң милли костюмдар кейеү модаһын тергеҙеүе хуплауға лайыҡ..."\nЯҙылған: 19.06.20 | Ҡаралған: 95


Сал тарихы бабаларҙың » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Әҙәбиәт » Сал тарихы бабаларҙың\nСал тарихы бабаларҙың 04.06.2014 // Әҙәбиәт\nҺин дә ятма: ҡор ояңды. Үр шәжәрә!.. –\nтип яҙа бер шиғырында Башҡортостандың халыҡ шағиры Ҡәҙим Аралбаев. Эйе, тарихын хөрмәт итмәгән, ата-бабанан ҡалған ғөрөф-ғәҙәтте белмәгән кешенең киләсәге юҡ. Күренекле яҙыусы Сыңғыҙ Айтматов ундайҙарға бер генә һүҙ менән баһа бирә – маңҡорт.\nШуныһы ҡыуаныслы: һуңғы ваҡытта үҙ быуынының тамырҙарына иғтибар итеүселәр арта. Улар ата-бабаһы тураһында мәғлүмәт туплай, шәжәрәләрен төҙөй. Бына әле алдымда ятҡан “Ғаилә ҡомартҡылары” тигән китапты уҡып, һоҡланыуымдың сиге булманы. Урман-түңгәүер ырыуы Ҡобау араһы Мирхәйҙәровтар менән тамъян ырыуы Күсем ауылынан Кусимовтар шәжәрәһе тупланған унда.\nТүңгәүер – тамырҙары төрки ҡағанаты дәүеренә барып тоташҡан оло тарихлы ырыуҙарҙың береһе. Ул башҡорт ырыуҙары араһында тәүгеләрҙән булып Урыҫ дәүләтенә ҡушылыу тураһында килешеү төҙөүҙә ҡатнашҡан, Рәсәй мәнфәғәттәрен яҡлап сит ил походтарында, бойондороҡһоҙлоҡто даулап ихтилалдарҙа яу сапҡан, киләсәк быуындар ғорурланырлыҡ Ҡуңғырат бей, Тимер Ҡотло, Көҫәп батыр кеүек арҙаҡлы улдарын тыуҙырған. Мирхәйҙәровтар иһә ырыу намыҫына тап төшөрмәй, лайыҡлы ул-ҡыҙҙары менән уның бәҫен арттырған нәҫел. Батша армияһында ун йыл хеҙмәт итеп, Урыҫ – Япон һуғышында күрһәткән батырлығы өсөн “Георгий тәреһе” менән бүләкләнгән Шәйхаттар Мирхәйҙәров, сәсән Мөғәлләм Мирхәйҙәров, Бөйөк Ватан һуғышы ветерандары Ғәйфулла Ғәбитов, Әхмәт Мирхәйҙәров кеүек улдары менән ғорурлана.\nТамъян ырыуының даны тураһында һөйләп тороуҙың кәрәге лә юҡ һымаҡ, Советтар Союзы Геройы Таһир Кусимовтың исемен атау ҙа етә.\nОшо ырыуға ҡараған Күсем ауылына Күсем исемле кеше нигеҙ һалған. Уның өлкән улдары Хәбибулла менән Мөхәмәткәрим зауряд хорунжий дәрәжәһен йөрөтә. Хәбибулланың – туғыҙ, Мөхәмәткәримдең 10 улы була. Күсем ҡарттың бөтә ейәндәре лә төрлө офицер вазифаһында чиновник булып хеҙмәт итә.\nХажмөхәмәт Кусимов 1914 йылда Беренсе бөтә донъя һуғышында ҡатнаша һәм яраланып ҡайта. Уның улы Булат совет армияһында, Германияла, Чехословакияла утыҙ йыл хеҙмәт итә, бик күп наградаларға лайыҡ була. Ә ошо нәҫелдең өсөнсө быуыны булған Әхмәт Кусимов әле Мәскәүҙә белем ала.\nБына шундай хәрбиҙәр затынан торған нәҫел ул Кусимовтар!


1 Июнь 2018, 12:38\nТәмәке тартыу – наркоманияға һәм алкоголизмға яҡын торған сир ул. Психик ауырыуҙар исемлегенә инә. Унан кеше үҙ көсө менән ҡотола алмаһа, наркологтар дауалай. Яман ғәҙәт бигерәк тә балаларҙың, үҫмерҙәрҙең әле нығынып та бөтмәгән сәләмәтлеген ҡаҡшата. Уларҙың хәтере бөтә, физик үҫеше тотҡарлана, күҙҙәре насар күрә башлай. Никотин тәьҫирендә нервы күҙәнәктәре үлә, һөҙөмтәлә үҫмер тиҙ арый, уҡығанда иғтибарын туплай алмай, күҙ алды сыбарлана, күҙенән йәш аға. Тәмәке тартҡан әсәләрҙән тыуған балаларҙыҡы кеүек, тартыусы үҫмерҙәрҙең тәүҙә йәшел, һуңынан ҡыҙыл һәм зәңгәр төҫтәрҙе айырыу һәләте бөтә. Никотин мейеләге ишетеү һәләтенә бәйле өлөшөн дә ныҡ зарарлай. Ҡалҡан биҙе эшмәкәрлеге лә боҙола – йөрәк тибеше йышая, тән температураһы күтәрелә, йоҡоһоҙлоҡ, һыуһау, тиҙ ҡуҙғыусанлыҡ, тирелә һытҡылар барлыҡҡа килә. Енси үҫешкә төҙәтә алмаҫлыҡ зыян килә, матурлығын ғына түгел, һаулығын да тәләфләгән йәштәр сәләмәт нәҫел үҫтереү мөмкинлеген юғалта. Тәмәке йөрәк-ҡан системаһы сирҙәренә, ә иң ҡурҡынысы – үпкә яман шешенә килтерә. Уның тәүге билдәһе: ҡоро йүтәл булһа, һуңғараҡ тиҙ арыусанлыҡ, хәлһеҙлек күҙәтелә. Тәмәке тартҡан үҫмерҙәр үҫеүҙән туҡтай, тиҙ арыу, хәрәкәттәренең тиҙлеге кәмеү сәбәпле бер ниндәй ҙә спорт төрө менән шөғөлләнә алмай.\nБалалар һәм үҫмерҙәр ошо кәңәштәрҙе онотмаһын ине.\n* Төтөн борхоторға өйрәнеп алған үҫмер йәштәштәрен дә ошоға ылыҡтырырға ынтыла.\n* Тәмәке тартыу кеҫәне “йоҡарта”, өҫтәүенә ғүмер буйына был ғәҙәттән арына алмай йонсоуың да бар.\n* Табиптан ярҙам һорарға тартынма. Йәш саҡта насар ғәҙәттән арыныу еңелерәк бирелә.\n* Уйлап ҡара, һинең сәләмәтлегеңде бөтөрөү кемдәргәлер табыш килтерә, тәмәке ошо ағыулы үҫемлекте үҫтереү-селәр, ҡапҡа һалып һатыусылар һәм башҡа бик күптәр өсөн - байлыҡ сығанағы.\n* Тәмәкене тартыу өсөн түгел, ә тартҡан өсөн һаталар. Әгәр сауҙа итеү дәүләт күҙәтеүенә ҡуйылмаһа, унан һәләк булыу-сылар, ауырыуға һабышыусылар тағы ла күберәк булыр, ә уны һатыуҙан ингән табыш халыҡ файҙаһына ҡулланылмаҫ та ине.


Бөгөн Белорет ҡалаһында 9 йәшлек Яна Перчаткинаны һуңғы юлға оҙаталар\n3 майҙа мәктәпкә тип сығып китеп юғалған ҡыҙҙың кәүҙәһе кисә ҡаланың шәхси секторындағы йорт баҙында табылды. Баланы үлтереүҙә ғәйепләнеүсе 38 йәшлек ир ҡулға алынды. Тәфтишселәр белдереүенсә, баланы ҡараған мәлдә, ҡыҙҙың тәнендә, бигерәк тә, башында яралар булған. Үлем сәбәбе - суд-медицина экспертизаһынан һуң билдәле буласаҡ.\nТап ошо йорт ихатаһында урынлашҡан баҙҙа Яна Перчаткинаның кәүҙәһе табыла. Биләмә полиция хеҙмәткәрҙәре тарафынан уратып алынған. Өйгә индермәйҙәр.\nҒәйепләнеүсене көндөҙгө сәғәт ун икенсе яртыла ваҡиға урынына алып килделәр. 38 Йәшлек ир хоҡуҡ һағындағыларға 3 май көнө булған фажиғәне тергеҙергә тейеш ине. Һорау алыу барышы видеокамераға теркәлеп барҙы. Белоретта иһә ҡыҙҙың үлеменә бәйле төрлө имеш мимештәр йөрөй. Ғәйепләнеүсенең күршеһе Олеся Симонова әйтеүенсә, ир һуңғы арала үҙен сәйер тотҡан\nБилдәле булыуынса ғәйепләнеүсе быға тиклем яуаплылыҡҡа тарттырылмаған. Ҡатыны менән ҡуртымға алынған йортта икенсе йыл йәшәгән. Балалары юҡ.\nШуныһы аяныслы перчаткиндар ғаиләһенең өйө был урындан алыҫ түгел, ара яҡынса биш йөҙ метр самаһы ғына.\nЯнаның олатаһы һаман шаңҡыу хәлендә. Ул яратҡан ейәнсәрен юғалтыуын ауыр кисерә Ҡыҙҙы эҙләүҙә ҡатнашыусыларға уҙаман оло рәхмәтен белдерҙе.\nҒәйепләнеүсе менән алып барылған тәфтиш экперименты һөҙөмтәләре әлегә тиклем билдәһеҙ. Мәғлүм булыуынса, ҡыҙ менән хушлашыу көндөҙгө өстә көтөлә.


Материалы за Октябрь 2014 года » Балҡантау\nБалҡантау » Материалы за Октябрь 2014 года\nТыуған Башҡортостан тураһында яҙабыҙ31-10-2014, 16:47 / Яҡташтар ижады\nРеспублика көнөндә ҡала һәм районда төрлө саралар үткәрелә. Байрам алдынан мәғариф бүлеге уҡыусыларҙың «Республикама дан йырлайым» ижади конкурсын үткәрҙе. Баһалама ағзалары иғтибарына ҡала һәм ауылдар хаҡында иншалар, тыуған ерҙең матурлығын һүрәтләгән шиғырҙар тәҡдим ителде.\nБергә ҡалайыҡ31-10-2014, 16:46 / Яҙылыу\nГәзит-журналдарға яҙылыу кампанияһы тамамланғас: «Ҡыҙғанысҡа ҡаршы, подписка тамамланды, ә мин «районка»ға яҙылырға өлгөрмәнем», - тигән һүҙҙәрҙе йыш ишетергә тура килә. Үкенес, әммә был ысынбарлыҡ. Ғинуарҙан гәзитте ваҡытында яҙылыусылар ғына алдыра башлаясаҡ (ағымдағы йылдың 25 декабренә тиклем).\nЙәштәр тыныслыҡ һәм дуҫлыҡ яҡлы31-10-2014, 16:45 / Яңылыҡтар\nҠойма ямғыр ҙа, алыҫ ара ла Дәүләкән һәм Әлшәй райондары йыйылма командаһына «Православный навигатор» тип аталған тәүге епархиаль йәштәр слетында ҡатнашырға ҡамасаулай алманы. Ул октябрь айында Күмертау ҡалаһына яҡын ерҙәрҙә урынлашҡан Ира ауылы туристик базаһында үтте.\nКүрһәтмәләр сығарылды31-10-2014, 16:44 / Яңылыҡтар\nДәүләкән районы прокуратураһы 2014 йыл башынан алып төрлө категориялы транспорт саралары йөрөтөүселәрҙе уҡытыу барышында ҡануниәттең үтәлешен тикшерҙе. Был йәһәттән «Дәүләкән» уҡыу-курс комбинаты һәм Рәсәй ДОСААФ-ының Дәүләкән районындағы бүлексәһе эшмәкәрлеге өйрәнелде.\nТәүлек әйләнәһенә күҙәтеү һәм яҡлау аҫтында28-10-2014, 17:20 / Яңылыҡтар\nВедомствонан тыш һаҡ – эске эштәр органдары системаһында техник яҡтан иң ныҡ йыһазландырылған һәм етеҙ подразделениеларҙың береһе. Ул һаҡлауҙы һәм хәүефһеҙлекте тәьмин итеү буйынса бурыстарҙы профессиональ кимәлдә хәл итергә һәләтле. Һуңғы ваҡытта барлыҡҡа килгән шәхси һаҡ предприятиеларының береһе генә лә тревога сигналына яуап биреү тиҙлегендә һәм хоҡуҡ боҙоусыларҙы тотоуҙа был хеҙмәт менән ярыша алмай.\nСөгөлдөр йыйыу тамамланды28-10-2014, 17:19 / Иҡтисад\nРайондың сөгөлдөр үҫтергән хужалыҡтары баҫыу эштәрен тамамланы. Тамыраҙыҡ 989 гектарҙан ҡаҙып алынған. Бөтәһе 20,8 мең гектар татлы тамыр йыйылған.\nБөтөн донъя сифат көнө28-10-2014, 17:18 / Яңылыҡтар\nҮҫешкән йәмғиәт йыл һайын ноябрҙең икенсе аҙнаһында Европа сифат аҙналығын билдәләй, ә ноябрҙең икенсе кесаҙнаһы Бөтөн донъя сифат көнө булараҡ танылған. Был көндәрҙә Рәсәйҙә башҡарылған эштәр һәм сығарылған продукция сифатын контролләүгә һәм анализлауға, был теманы киң мәғлүмәт сараларында киң яҡтыртыуға йүнәлтелгән саралар үткәрелә.\nМай барыһына ла кәрәк28-10-2014, 17:17 / Яңылыҡтар\nБилдәле булыуынса, көнбағыш майының сифаты эшкәртеүгә килгән орлоҡтарға бәйле. Улар тейешле дымлылыҡта һаҡланырға тейеш. Майлылыҡ йәйҙең йылы һәм ҡояшлы булыуына бәйле. Ә быйыл көндәр матур торҙо.\nБашҡортостандың халыҡ шағирына арнала28-10-2014, 17:16 / Мәҙәниәт\nМостай Кәримдең 95 йыллығына уның әҫәрҙәренән торған йыйынтыҡтың сираттағы томы донъя күрҙе\nЗәйнәб Биишева исемендәге «Китап» нәшриәтендә Башҡортостандың халыҡ шағиры Мостай Кәримдең әҫәрҙәренән торған йыйынтыҡтың сираттағы томы донъя күрҙе. Башҡорт телендә сыҡҡан китап юбилей датаһына – яҙыусының тыуыуының 95 йыллығына арналды.\nИң мөһиме – хәүефһеҙлек!28-10-2014, 17:14 / Яңылыҡтар\nКөҙгө баҫыу эштәренең ҙур өлөшө тамамланды, шулай ҙа үҙйөрөшлө машиналар һәм уларға тағылмалар һаман да файҙаланыла. Үҙйөрөшлө машина хужалары бындай транспортты һәм уларҙа тағылмаларҙы файҙаланғанда юл хәрәкәте хәүефһеҙлеген, хәүефһеҙлек техникаһын һәм тирә-яҡ мөхитте һаҡлауҙы тәьмин итергә тейеш.


Түләүлеме, түләүһеҙме? » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Эй ултыра балыҡсы... » Түләүлеме, түләүһеҙме?\nТүләүлеме, түләүһеҙме? 08.02.2014 // Эй ултыра балыҡсы...\n«Һәр эште лә закон нигеҙендә башҡарырға кәрәк», — ти Экология һәм тәбиғәттән файҙаланыу министрлығының хайуандар донъяһын һаҡлау идаралығының әйҙәүсе белгес-эксперты Рәлим Рәзим улы ХАЖИЕВ.\nЯҙ, йәй миҙгеле — күптәр өсөн көтөп алынған мәл. Берәүҙәр ҡояш йылыһын һағынһа, бәғзеләр емеш-еләк йыйып ҡалырға тырыша, ә ир-ат ҡармағын алып, һыу буйына ашыға. Беҙҙең әңгәмәлә иһә республикала балыҡсылыҡ тармағын үҫтереү, һәүәҫкәр балыҡсыларҙың мәнфәғәтен яҡлау тураһында һүҙ барҙы.\n— Әле илебеҙҙә һәүәҫкәр һәм спорт балыҡсылығы тураһындағы закон проекты фекер алышыуға сығарылған. Ошо йүнәлештә беҙҙең республикала ниндәй эш алып барыла?\n— Бөтә һыу ятҡылыҡтарының да дөйөм файҙаланыуҙа булыуы билдәле, йәғни федераль милектә. Шуның өсөн дә уларҙы ҡуртымға биреү, балыҡ үрсетеү, һатыу мәсьәләләре закон нигеҙендә башҡарылырға тейеш. Яңы ҡанун ҡабул ителһә, балыҡсыларға ла, уны ойоштороусыларға ла еңелерәк булыр ине, тигән фекерҙәмен.\n— Бер кемгә лә сер түгел, һәүәҫкәр балыҡсыларҙың күбеһе хоҡуҡтарын тейешле кимәлдә белмәй. Балыҡҡа барһа, тоторға рөхсәт бирмәйҙәр йә әле тотолмаған балыҡҡа аҡса талап итәләр. Был дөрөҫмө?\n— Һәүәҫкәр балыҡсылар түләүле һыу ятҡылыҡтарынан да файҙалана ала. Тик ҡуртымға алыусы эшҡыуар йәки ойошма үҙҙәре үрсеткән балыҡ өсөн генә хаҡ билдәләргә тейеш. Электән унда булған табан, алабуға, сабаҡ һәм башҡа балыҡтарға хаҡ ҡуйылмай. Тик шуны күҙ уңынан ысҡындырмаҫҡа кәрәк: һәүәҫкәр балыҡсылар рөхсәт ителгән ысул менән генә ҡармаҡларға тейеш.\n— Балыҡсылыҡ тармағы артабан нисегерәк үҫешер? Минеңсә, ошоға тиклем был өлкәгә әллә ни иғтибар булманы шикелле.\n— Эйе, был һүҙҙәрҙә дөрөҫлөк бар. Балыҡ үрсетеүгә, ғөмүмән, балыҡсылыҡҡа ҡараш ҡырҡа үҙгәрәсәк. Булған балыҡты тотоп бөтөрөү түгел, киреһенсә, үрсетергә, һыу ятҡылыҡтарын даими күҙәтеү аҫтында тоторға кәрәк. Ҡуртымға бирелгән һыу ятҡылыҡтарының яр буйында кешегә тейешле шарттар тыуҙырылған икән, түләүле балыҡ тотоуға ла ҡаршы түгелмен. Һәр кемдең проектты тикшереүҙә ҡатнашыуын теләйем. Шуны һыҙыҡ өҫтөнә алам: проект буйынса республика биләмәһендәге балыҡсылыҡ өсөн тәғәйенләнгән бөтә һыу ятҡылыҡтарының 5 проценты ғына түләүле итеп яраҡлаштырыласаҡ. Ҡалғандары дөйөм файҙаланыуҙа буласаҡ. Был иҫәпкә быуалар инмәй. Әле ошо мәсьәлә бер ни тиклем ҡыйынлыҡ тыуҙыра, сөнки балыҡсылыҡ ҡағиҙәләре күл, йылға һәм һыу һаҡлағыстарға ғына ҡағыла. Шулай ҙа эш бара. Тиҙҙән был мәсьәләләргә лә аныҡлыҡ индерелер, тип уйлайым.\nҺәүәҫкәр балыҡсылар түләүле һыу ятҡылыҡтарын бушлай файҙалана ала. Тик ҡуртымға алыусы эшҡыуар йәки ойошма үҙҙәре үрсеткән балыҡ өсөн генә хаҡ билдәләргә тейеш. Электән унда булған табан, алабуға, сабаҡ һәм башҡа балыҡтарға хаҡ ҡуйылмай.\nҠасан һәм ниндәйен тоторға?\nҺәүәҫкәр балыҡсының күңелендә һәр ваҡыт ниндәйҙер ҙур балыҡ тотоу теләге йәшәй. Кемгәлер уңыш йылмая, ә ҡайһы берәүҙәр ваҡ балыҡ менән хушһынырға мәжбүр. Шулай ҙа Федераль балыҡсылыҡ агентлығының 2009 йылдың 13 ғинуарындағы бойороғонда йылға-күлдәрҙә ниндәй балыҡты күпме һәм ҡайһы ҙурлыҡтағыһын тоторға рөхсәт ителгәне әйтелгән.\nБыл бигерәк тә ҡиммәтле балыҡтарға ҡағыла. Мәҫәлән, сөгәне (стерлядь) 42 сантиметрҙан ҙурын ғына ҡармаҡларға мөмкин, ағарсаҡты (жерех) – 40 см, һыла балығын (судак) – 40 см, ҡорманды – 25 см, һаҙанды – 40 см, йәйенде – 90 см, оптоно – 25 см. Нисек үлсәргә һуң? Балыҡтың морононан алып ҡойроғона тиклемге ара алына. Бынан бәләкәйҙәре һыуға кире ебәрелергә тейеш. Закон буйынса 15 апрелдән алып 15 июнгә тиклем балыҡ тотоу ваҡытлыса тыйыла, сөнки был осор ыуылдырыҡ сәскән мәлгә тура килә. Шулай ҙа һәүәҫкәр балыҡсылар ҡуртымға алынған быуаларҙа ике ҡармаҡҡа тота ала. Ниндәй ысулдар менән тотоу ярамай һуң? Әлбиттә, ау, йылым, мурҙа һымаҡ ҡоралдар тыйыла. Һәр балыҡсы балыҡ тотоу менән бер рәттән тәбиғәтте һаҡлау тураһында ла уйланырға тейеш. Яр буйҙары таҙа булған һыу ятҡылыҡтары үҙенә саҡырып ҡына тора бит! Һуңғы йылдарҙа йылға-күлдәрҙә балыҡсыларҙың спорт ярыштарын үткәреү һәйбәт йолаға әүерелеп бара, тик уны күптәр белмәй ҡала.


Өфөгә "Ералаш" килгән! Был яңылыҡ, унан да былайыраҡ балалар өсөн кастинг үткәреләсәге - һайланғандарҙы Мәскәүгә,\nбилдәле сатирик журналдың яңы сығарылыштарында төшөргә саҡырасаҡтары тураһындағы хәбәр ҡала буйлап күҙ асып йомған арала таралды. Һәм бына тулҡынланыуҙары йөҙҙәренә сыҡҡан әсәләр балаларын етәкләп "УЗЭМИК" мәҙәниәт һарайына, популяр тапшырыуҙың директоры һәм художество етәксеһе менән осрашыуға ашыға.\nБашта Борис Грачевский залда йыйылыусы балалар һәм өлкәндәрҙе Ералаштың быға тиклем булған сюжеттарын иҫкә төшөрөргә мәжбүр итте, барыһы ла яратып ҡараған телевизион\nжурналдың барлыҡҡа килеү тарихын һәм үҙенең кинематографҡа\nбәйле яҙмышы хаҡында һөйләне.\n- Мин техник белем алдым. Хатта конструктор булып эшләп т ә өлгөрҙөм. Әммә кино мине һәр саҡ үҙенә йәлеп итте, шул арҡал а ВГИК - ка уҡырға индем. Беренсе тапҡыр экранда 38 йыл элек күренеп ҡалдым. Миңә "Варвара краса - длинная коса" әкиәтенд ә эпизодик ролде ышанып тапшырҙылар. Унда мин һыу батшаһының... ҡулын уйнаным. Уның һыуҙан сығып бармаҡ янағанын хәтерләйһегеҙҙер, моғайын. Бына шул инде минең\nкинематографҡа индергән тәүге өлөшөм. Һуңынан тормошома "Ералаш" килеп инде. Был балалар өсөн журнал кәрәклеген аңлау менән һуғарылған теләк ине. Ул көлкөлө, кәйефте\nкүтәрерлек, ыңғай йоғонто яһарлыҡ булырға тейеш... Һәм беҙ үҙебеҙҙең проектҡа исем эҙләй башланыҡ. Тик был уйлағандан ауырыраҡ булып сыҡты. Һөҙөмтәлә балаларға мөрәжәғәт иттек. Ниндәй генә вариант тәҡдим итмәне улар! Һуңынан журналды "Ералаш" тип атарға тәҡдим иткән бер хат килеп төштө. Өфөгә беҙ "Ералаштың" өр - яңы сығарылыштарын алып килдек, телевизорҙан улар декабрь айында, Яңы йыл алдынан ғына күрһәтеләсәк.\nЮмор жанрының, "Ералаштың" алмаштырғыһыҙ атаһы Борис Грачевский кеүек үк, йәше юҡ. Уның һүҙҙәренә ҡарағанда, "приколдар" менән ул мәктәптә уҡыған ваҡытында уҡ мауыға\nбашлай. Үҙен алдау, дәресте өҙөү һәм уҡытыусыларҙың башын ҡатырыу батшаһы тип атай. Бөгөн дә мәктәпте йәне һөймәүен белдерә - ул кешелә шәхесте юҡҡа сығара тип һанай. Шуға күрә\nүҙе балаларға етди һәм ихтирам менән ҡарарға тырыша. Йәш артистарға гонорарҙы үҙ ваҡытында түләй - фильмда бер көн төшөү өсөн 500 доллар түләнә. Әммә "йондоҙ" ауырыуын эләктерергә лә ирек бирмәй. Эреләнеп китеүселәргә ул ҡаты ҡарашта - әрләмәй ҙә, тәрбиәләргә лә тырышмай, әммә киноға\nтөшөү майҙанына юлды оҙаҡҡа йәки бөтөнләйгә ябыуы ихтимал.\n"Атайым мине бик талантлы тип әйтә!" - тип белдерә "Ерала шта" төшөүсе малайҙарҙың береһе. "Ә үҙең нисек тип һанайһың Zуң"- тип һорай унан Грачевский. Ғәҙәтә изге күңелле шефтың тауышында ҡаты ноталар яңғырауын һиҙгән малай яуапты тиҙ таба: "Мин үҙемде бары тик һәләтле тип иҫәпләйем!" Әммә хәл\nбының менән генә тамамланмай. Тиҙҙән Грачевский алдында йәш таланттың асыулы атаһы пәйҙә була. "Минең балам йондоҙмо" "Йондоҙ", - тип яуап бирә тегеһе. "Ул саҡта ниңә уға башҡа балалар менән бер тигеҙ гонорар түләнә Был бит дө рөҫ түгел!" Был һорауға "Ералаштың" директоры һорау менән яуап\nбирә: "Теләйһегеҙме, уға бөтөнләй түләмәйәсәктәр"\nМатбуғат конференцияһында Борис Грачевский журналистарға ысынбарлыҡтағы, "өлкән" проблемалар тураһында һөйләне. Уның һүҙҙәре буйынса, "Беренсе" канал "Ералашты" ябырға уйлай, әммә ул бар көсөнә ҡаршы торорға тырыша. Балаларҙың һәм, ғөмүмән, тамашасыларҙың һөйөүе журналға 40 йыллыҡ сикте лә үтергә ярҙам итер тип өмөтләнә ул...\n- Әлеге ваҡытта грамоталы тәрбиә сәйәсәте, балалар өсөн тапшырыуҙар, фильмдар, матбуғат баҫмалары юҡҡа сыға, - тип\nборсола Грачевский. - Ә "Ералаш" илебеҙҙең киләсәге буласаҡ бала саҡты һаҡлап ҡалырға тырыша.\n"Ералаштың" авторы матбуғат вәкилдәре менән аралашҡан ваҡытта "УЗЭМИК" мәҙәниәт һарайы сәхнәһендә кастинг ҡыҙҙы - балалар үҙҙәренең артислыҡ һәләттәрен күрһәтте. Борис Грачевскийҙың ярҙамсылары иң һәләтле һәм талантлыларҙы һайлауҙан тыш, "Ералаш" законы буйынса төҫ - ҡиәфәткә лә иғтибар бирә.\n- Был да бик мөһим, - ти "Ералаштың" атаһы. - Баланың йөҙ\n- ҡиәфәте сағыу, һөйкөмлө, ирмәк булырға тейеш. Хәйер, иң мөһиме - уның экранда хәтерҙә ҡалыуы, үҙен күрһәтә белеүе.\nБөгөнгө көн - Өфө балалары һәм уның ата - әсәләре өсөн айырыуса мөһим. "УЗЭМИК"та һайланған балалар араһынан\nБорис Грачевский үҙе иң - иңдәрҙе һайлаясаҡ һәм сентябрь айында "Ералаштың" киләһе күңелле сығарылыштарында ҡатнашыу өсөн Мәскәүгә саҡырасаҡ.\nАлександра Витковская фотоһы.


Хәбәрҙәр: Чарльстондағы үлтереш: шик аҫтындағы әҙәмде тапҡандар һәм ҡулға алғандар.\nЧарльстондағы үлтереш: шик аҫтындағы әҙәмде тапҡандар һәм ҡулға алғандар.\nАмерика полицияһы Чарльстонда үлтереш ойошторған тип иҫәпләнгән әҙәмде тәүлек эсендә тапҡан һәм ҡулға алған. 21 йәшлек Дилан Руф күрше Төньяҡ Каролина штатында ҡулға алынған. Егет быға тиклем дә законһыҙ рәүештә шәхси территорияға үтеп инеүе һәм наркотиктар эше буйынса полиция ҡулына эләккән булған, ә һуңғы тыуған көнөнә бүләккә ул пистолет алған.\nАҠШ президенты Барак Обама, илдә ҡоралды ирекле йөрөтөү проблемаһына ҡайтып, былай тип белдерҙе:\n“Бындай белдереүҙәр менән мин күп тапҡыр сығыш яһаным. Беҙгә бөтә факттар ҙа билдәле түгел, әммә шуны беләбеҙ: йәнә ғәйепһеҙ кешеләр һәләк булған. Бөгөнгө көн ҡайғы һәм һауығыу көнө. Әйҙәгеҙ, хәҡиҡәткә тура ҡарап, бер нәмәне таныйыҡ: алға киткән башҡа илдәрҙә күмәк үлтерештәр улай йыш булмай.”\nФажиғә шаршамбы кис була. Ҡораллы билдәһеҙ кеше ҡала үҙәгендә Калхун-стритта урынлашҡан сиркәүҙә ут аса. 9 кеше үлә. Араларында Көньяҡ Каролина штаты сенаты ағзаһы пастор Клемента Пинкни ҙа була. Һәләк булғандарҙың барыһы ла- афроамерикандар. Һөжүм ваҡытында сиркәүҙә ғибәҙәт барған.


Архангел районындағы фажиғәгә бәйле бөгөн яңы мәғлүмәттәр билдәле булды | ГТРК «Башкортостан» — Новости Уфы и РБ\nАрхангел районындағы фажиғәгә бәйле бөгөн яңы мәғлүмәттәр билдәле булды\n26 января 2018 — 15:43 ГТРК «Башкортостан»\nҺәләк булыусы иргә 62 йәш. Архангел-Максим Горький ауылы араһында ул “Лада Калина” машинаһы аҫтында ҡала. 25 йәшлек водитель төнгө юлда ҡара кейем кейгән йәйәүлене күрмәй ҡала. Ир урында уҡ һәләк булған. Үткән тәүлектә республика юлдарында 7 авария теркәлгән, уларҙа 1 кеше һәләк булған, 7 кеше йәрәхәтләнгән. Иҫерек килеш руль артына ултырған 24 водитель тотолған.\nӨфө-Ырымбур юлында үлемесле авария\nТуҡтауһыҙ яуған ҡар Өфөлә бихисап аварияларға сәбәпсе булды


30 Сентябрь 2010, 11:13\nЙома, 1 октябрҙә, Өфөлә йылытыу миҙгеле башлана. Хәтерегеҙгә төшөрәбеҙ, Башҡортостандың баш ҡалаһының бер нисә балалар һәм медицина учреждениеларына йылы бирелгән дә инде. Ҡала хакимиәте ҡарарына ярашлы, ошо уҡ көндө йылытыу миҙгеле Благовещенск ҡалаһында ла старт аласаҡ. Ошо арала Күмертауҙа ла ҡарар сығыуы көтөлә.\n«Башкирэнерго» асыҡ акционерҙар йәмғиәтенең корпоратив коммуникациялар буйынса департаментынан хәбәр итеүҙәренсә, Башҡортостан йылылыҡ бүлеү селтәрҙәре йылылыҡ энергияһын ҡулланыусыларға властың муниципаль органдарының тейешле ҡарарҙары сыҡҡандан һуң ебәрә башлай. Бындай документтар Ағиҙелдә, Нефтекамала, Стәрлетамаҡта, Сибайҙа һәм Ишембайҙа көсөнә инде. Салауатта йылы әлегә һаулыҡ һаҡлау һәм мәғариф объекттарына ғына бирелә.\nБеренсе сиратта балалар баҡсаларындағы, мәктәптәр, дауалау учреждениеларындағы батареяларға йылы килә. Йылы биреү – ҡатмарлы технологик процесс, ул, ҡағиҙә булараҡ, бер нисә көнгә һуҙыла. Йылылыҡ миҙгелен асыуға «команда» бирелгәс тә, йорттарҙағы батареялар йылынасаҡ, тип уйларға ярамай. Йылылыҡ энергияһы буйынса бурыстары булған предприятиеларға «йылы» гигакалорийҙар ебәреүҙең бурыстар ҡапланғансы башланмауы ла ихтимал.\nТеги:йылытыу миҙгелекөҙгө-ҡышҡы осорэнергетика